Predstavljen projekat „Ekološki odgovor na ekspanziju rudarenja u Timočkoj Krajini” u Zaječaru\nTimočka KrajinaZaječarPredstavljen projekat „Ekološki odgovor na ekspanziju rudarenja u Timočkoj Krajini” u Zaječaru\n28/04/2022 | 19:05\nUdruženje „ZA česme” Zaječar u saradnji sa Građanskom čitaonicom „Evropa” Bor, Udruženjem mladih istraživača Bor i „Dečijim centrom” Zaječar, realizuje projekat „Ekološki odgovor na ekspanziju rudarenja u Timočkoj Krajini” uz finansijsku podršku EU.\nZagađenja iz rudarskih kopova nedaleko od Zaječara značajno će uticati na povećanje ukupnog zagađenja zemlje, vode i vazduha u Timočkoj Krajini.\nGlavni cilj projekta je doprinos unapređenju stanja životne sredine u Timočkoj Krajini, kroz podizanje svesti građana da se aktivno uključe u javne politike i donošenje odluka u oblasti zaštite životne sredine i klimatskih promena u skladu sa najboljim praksama u EU.\n„Konkretno ovaj projekat se bavi sektorima voda, vazduha i lokalnog vlasništva. Bavićemo se površinskim vodama, arterskim vodama u Zaječaru, sektorom vazduha. Što se tiče Zaječara praćenje kvaliteta vazduha je dosta na niskom nivou. Treći segment kojim ćemo da se bavimo jeste lokalno vlasništvo i tu mislimo na Rgotsko jezero i na zaštitu biodiverziteta na Rgotskom jezeru. U cilju da malo ublažimo ili neke probleme u potpunosti rešimo, mi smo tako koncipirali i naše aktivnosti. Neke od aktivnosti tokom projekta biće prikupljanje i sistematizacija podataka, merenje zagađenja vode i vazduha, izveštavanje stručne i šire javnosti, pravne analize, a sve to kako bi se sprečilo dalje uništavanje prirode, biljnog i životinjskog sveta i zdravlja ljudi”, istakao je Boban Pogarčić, predsednik Udruženja „ZA česme” Zaječar.\nDruštvo mladih istraživača iz Bora duži vremenski period bavi se monitoringom zagađenja vazduha u Boru. Predstavnici ovog Društva svoja iskustva sa prikupljanjem i sistematizacijom merenja kvaliteta vazduha primeniće kroz ovaj projekat.\n„Naš cilj je da ta iskustva koja smo stekli i dokumentaciju koju imamo da nekako prenesemo Zaječaru, odnosno da podignemo na veći nivo u čitavom našem regionu. Te podatke o kvalitetu vazduha i voda upotrebimo u definisanju i sprovođenju javnih politika. Imamo dugogodišnje iskustvo u javnim raspravama, konsultacijama o različitim nacionalnim i lokalnim dokumentima vezanim za kvalitet vazduha i voda. Nastojaćemo da to iskustvo u prikupljanju i selekciji podataka prenesemo i ovde”, rekao je Dragan Ranđelović, predsednik Društva mladih istraživača iz Bora.\nSvi ti podaci biće predstavljeni u vidu baze podataka na posebnom sajtu.\nKroz ovaj projekat biće izdata i četiri broja ekoloških novina i dve brošure na temu vazduh i voda.\n„Dok traje projekat gledaćemo da uputimo građane kako mogu sami da se uključe u taj sistem merenja vazduha koji treba da nam omogući da oni koji imaju probleme sa plućima da znaju u kojim zonama mogu da idu uli ne. Nastojaćemo da povećamo broj mernih mesta kroz sistem građanskog merenja. To nisu zvanična merenja, ali je to nešto što je informativno i što daje neki putokaz gde sutra možemo da tražimo da se postavi državna merna stanica. Takođe, biće izdata i četiri broja ekoloških novina i dve brošure na temu vazduh i voda. Svaki od četiri broja ekoloških novina imaće tiraž od 1.000 primeraka sa po 12 strana, opremljenih fotografijama u koloru, gde će biti objavljivani tekstovi sa izveštajima o aktivnostima i rezultatima projekta, ali i ostalim aktuelnim ekološkim temama i problemima. Novine će biti besplatno deljene stanovnicima seoskih sredina koje su ugrožene zagađenjem, ali i na teritoriji gradskih uprava Bor i Zaječar, sa posebnim osvrtom na grupe koje se pretežno informišu iz štampanih medija”, kazao je Zvonko Damnjanović iz Građanske čitaonice „Evropa” u Boru.\nDamnjanović je dodao da svi građani mogu da provere kvalitet vazduha na sajtu klimerko.org.\nKroz organizovanje edukativnih radionica i treninga za mlade iz oblasti ekologije, ljudskih prava, vezanih za zaštitu životne sredine i zdravlja, kao i treninga iz oblasti digitalnog aktivizma, biće realizovane i dve omladinske inkluzivne pozorišne predstave, dva filmska festivala o zagađenju vazduha i vode, te će biti omogućeno deci i mladima da aktivno učestvuju u rešavanju realnih ekoloških problema i donošenju odluka.\n„Deca su već dovoljno ekološki osvešćena i došli smo na ideju da zajedno počnemo da istražujemo i da deca dolaze do nekog materijala preko interneta i da tako polako dolazimo do scenarija. Scenario za predstave biće zasnovan i na tome šta ih čeka, a ne samo kako treba da se ponašaju prema životnoj sredini. Jedna predstava je ’Pokloni udah’ i to je predstava o nama kao ljudima, koliko smo spremni da u lošim vremenima ostanemo ljudi. Drugi naziv predstave je ’Dečak iz vode’”, rekla je Selena Ristić Vitomirović iz zaječarskog „Dečijeg centra”.\nRistić Vitomirović je dodala da je reč o inkluzivnim predstavama, a prva predstava biće izvedena ove godine u na festivalu u Boru, u realizaciji dece i omladine iz „Dečijeg centra” Zaječar i članova Društva „L. Down”.\nTokom ovog projekta biće realizovane studijske TV emisije, informativni medijski sadržaji, dokumentarni filmovi, istraživački tekstovi, fotografije i publikacije o uticajima zagađivača na životnu sredinu u Timočkoj Krajini. Takođe, biće organizovani festivali ekoloških filmova. U okviru ovog projekta biće realizovan i treći deo dokumentarne trilogije „KAP”, istakao je autor filma Dušan Vojvodić iz produkcijske kuće „Za media” i jedan od osnivača Udruženja „ZA česme”.\n„Treći deo filma biće epilog šta se i u kom smislu promenilo nakon izricanja prve presude za ugrožavanje životne sredine i nakon akcije ljudi posle sedam godina. Pokazaćemo način na koji su donete odluke u lokalnom parlamentu, pokazaćemo kako se menjala svest i koji su benefiti ostvareni kao i ono što nismo uspeli da ostvarimo. Prateći i druge sudske postupke vezane za zagađenje, izvršićemo i nadzor i praćenje primene domaćeg zakonodavstva i dokumenata lokalnih javnih politika, kako bi utvrdili stepen usklađenosti domaćih propisa sa zakonodavstvom EU”, rekao je Vojvodić.\nVojvodić je ovom prilikom najavio TV premijeru dokumentarnog filma „SUD”, iz pomenute trilogije, koji se bavi prvim krivičnim postupkom u istoriji domaćeg pravosuđa zbog krivičnog dela „Oštećenje životne sredine”. Film „SUD” biće emitovan večeras (28. aprila), na RTS 2, u 22:15 sati.\nRealizacija projekta koja je počela sredinom januara ove godine, biće završena maja 2024. godine.\nPrethodni članakRaspisan konkurs za učešće na 36. Festivalu mladih pesnika u Zaječaru\nSledeći članakU Srbiji umereno do potpuno oblačno, do 21 stepen


ŠUMOKRADICE UBILE ŽANDARMA: Preminuo Stevan Sinđelić na koga su pucali Albanci : Nadlanu.com\nŠUMOKRADICE UBILE ŽANDARMA: Preminuo Stevan Sinđelić na koga su pucali Albanci\nObjavljeno 28. avg 2014. / 10:32:25\nSinđelić je ranjen kada je više, zasad nepoznatih, osoba albanske nacionalnosti iz vatrenog oružja pucalo na žandarme koji su obezbeđivali mesto uviđaja, gde je policija juče pronašla šumokradice sa Kosmeta, saopšteno je iz MUP-a Srbije.\nZa oružani napad na pripadnike Žandarmerije sumnjiče se osobe koje su juče bespravno sekle šumu, a koje su se jutros vratile na isto mesto kako bi uzele oružje, tehniku i predmete koje su za sobom ostavile nakon jučerašnjeg incidenta.\nNa srpskog žandarma pucano je u selu koje se nalazi nadomak Merdara i on je policijskim helikopterom prenet u Beograd, u pratnji lekarske ekipe iz bolnice u Prokuplju. Pretpostavlja se da su napadači došli iz opštine Podujevo, koja se administrativnim prelazom graniči sa Kuršumlijom.\nPortparolka prokupačke bolnice Marija Despotović rekla je jutros da je Sinđelić ranjen rano jutros oko tri sata, a oko sedam je donet u bolnicu. "On je imao ustrelnu ranu glave. Odmah je obavljena reanimacija, a potom je u veoma teškom stanju helikopterom prevezen u Beograd na VMA", kazala je Marija Despotović.\nPodsetimo, u razmeni vatre s policijom juče je ranjen jedan šumokradica kod Kuršumlije.


Iako je jedna od najzapaženijih Zvezda Granda, kojoj se smeši blistava karijera, Marina Radosavljević je vikend koji je za nama dobila ponudu koja se ne odbija!\nNaime, Marina je pevala za Uskršnje praznike sa kolegom Simketom, koji je jedan od najpopularnijih pevača u Švajcarskoj, a kako im se energije poklapaju i kako su napravili odličan posao, jedan vlasnik diskoteke im je ponudio posao na godinu dana, uz bezobrazno visoku cenu, koja se ne odbija, kako bi ostali da rade kod njega.\n„Moram da priznam da je ponuda zaista odlična i retko ko bi istu odbio. Pored toga, u današnje vreme kada je sve neizvesno, imati siguran posao, koji će Vam biti plaćen godinu dana unapred, zaista je velika prednost. O tome koliko su me kolege ovde primili raširenih ruku i sa osmehom na licu, kao i to da su super ekipa i da ne pričam. Međutim, ovaj put sam odlučna da ispunim svoj san i obaveze oko takmičenja u Zvezdama Granda, te mi to i neke ugovorene tezge ne dozvoljavaju da to prihvatim u ovom trenutku. Ne postoji cena koja bi me pokolebala, jer mi je takmičenje prioritet“ rekla je Marina.


Britanski ambasador na Kosovu: Suzbijati korupciju, a ne samo govoriti o njoj pred izbore\n► Britanski ambasador na Kosovu: Suzbijati korupciju, a ne samo govoriti o njoj\nAmbasador Velike Britanije na Kosovu Nikolas Abot je danas izjavio da "nije u redu toliko govoriti o borbi protiv korupcije pre i tokom predizborne kampanje", a posle kampanje reći "da izvršna vlast nema zakonske ovlašćenja u tom pogledu".\nNa okruglom stolu Grupe za političke i pravne studije iz Prištine na temu "Neuspeh ili zanemarivanje: nedavna dešavanja u pravosudnom sistemu na Kosovu", Abot je rekao da mu je drago što su borba protiv korupcije i vladavina zakona na dnevnom redu svake stranke.\nMeđutim, nastavio je, "treba utvrditi neke stvari": "Naglašavam da nije u redu toliko govoriti o borbi protiv korupcije pre kampanje da bi se posle kampanje reklo da izvršna vlast nema zakonske ovlaščenja u tom pogledu", rekao je ambasador.\nKosovu su potrebne reforme pravosuđa, rekao je on i pohvalio Tužilački savet Kosova (TSK) zbog izmene uredbe o izboru glavnih tužilaca, a konstatovao je da Sudski savet Kosova (SSK) nije preduzeo takav korak.\nPravosudni sistem, rekao je on, treba da ispuni tri ključne preporuke.\n"Prva je da mora da bude efikasan jer 'odlaganje pravde je poricanje pravde', a druga da bi ŠK i TSK trebalo da reaguju u slučajevima kada državni tužioci ili sudije javno linčuju od moćnih političara", kazao je britanski ambasador.\nTreće, rekao je Abot, jeste da bi trebalo imati konkretne rezultate borbe protiv korupcije i organizovanog kriminala visokog profila.\nPredsednica Skupštine Kosova Vjosa Osmani izjavila je da je Predsedništvo parlamenta danas odlučilo da parlament ima 14 komisija i da je dogovoreno da se svakog ponedeljka održavaju sednice...


Kina: Prvo čekamo formiranje vlade u Avganistanu\nTanjug 18. avgusta 2021. 13:56\nPEKING – Kina vlada sačekaće da se uspostavi „otvorena, inkluzivna i široko reprezentativna“ vlada u Avganistanu, pre nego što donese odluku o pitanju priznavanja te vlade.\nPortparol Ministarstva spoljnih poslova Džao Liđan rekao je danas da Kina prvo mora da sačeka formiranje vlade pre nego što razmotri njeno priznanje, piše AP.\n„Tek nakon toga ćemo doći do pitanja diplomatskog priznanja“, rekao je Džao i dodao da će Kina nastaviti da podržava mirnu obnovu Avganistana i pruža pomoć ekonomskom i društvenom razvoju Avganistana.\nDžao je istakao da talibani moraju da ispune svoju obavezu da neće pružati utočište teroristima niti dozvoliti da neka druga strana deluje na njegovoj teritoriji, izdvajajući istočnoturkestanski islamski pokret koji Peking optužuje za napade u svom regionu Sinkjang, na granici sa Avganistanom.\nPeking je dugo pozivao SAD da napuste Avganistan, ali je osudio njihovo „ishitreno“ povlačenje američkih trupa zbog trenutne nestabilnosti.\nKina je tražila dobre odnose i sa bivšom avganistanskom vladom i sa talibanima, i krajem prošlog meseca je ugostila vrhovnog političkog lidera grupe, Mulu Abdul Ganija Baradara koji se sastao sa kineskim ministrom inistranih poslova Vang Lijem.\nPrimer kako se u srpskom jeziku koristi perfekt u futuru. Juri seljak svinju po pšenici i besan viče:\n- Joj, j..o sam te kad te u'vatim!


Minsk snižava učešće u inicijativi EU „Istočno partnerstvo“ - Sputnjik Srbija\n12:41 17.11.2020 (osveženo 12:43 17.11.2020) Preuzmite kraći link\n„Primećujemo da postoje pokušaji da se politizuje niz infrastrukturnih, međuregionalnih projekata u okviru te inicijative“, rekao je Makej.\nOn je istakao da je Minsk napravio takav korak zbog „politizacije“ partnera Belorusije.\nO toj odluci je razgovarano na sastanku sa predsednikom Belorusije o pitanjima spoljne politike.\n„Istočno partnerstvo“ je projekat Evropske unije, usmeren na produbljivanje i jačanje odnosa sa šest istočnih suseda – Jermenijom, Azerbejdžanom, Belorusijom, Gruzijom, Moldavijom i Ukrajinom. „Istočno partnerstvo” predviđa značajno povećanje nivoa političke saradnje, široku integraciju bivših sovjetskih republika u ekonomiju EU, kao i povećanje obima pružene finansijske pomoći. Istovremeno, učešće u programu ne znači i perspektivu članstva u EU.\nLavrov: Zapad pokušava da odvoji bivše sovjetske republike od Rusije\nIstočno partnerstvo, EU, Belorusija


PCVesti - Kompanija Lenovo dobila „Red dot“ nagradu za dizajn\nDizajnerski tim kompanija Lenovo nagrađen je „red dot” nagradom za 2013. godinu.To je počasna nagrada kojom je pohvaljen dosledni kvalitetni dizajn kompanije Lenovo\nMilano, 10. april 2013 – Kompanija Lenovo danas je objavila da je nemačka „red dot“ nagrada, jedna od svetski najprestižnijih nagrada za dizajn, dodeljena kompaniji Lenovo. Jedan od nagrađenih proizvoda kompanije Lenovo jeste model IdeaPad U430s, koji je dobio nagradu „red dot best of the best“. Još jedna, možda i značajnija nagrada, jeste počasna nagrada koja je dodeljena dizajnerskom timu kompanije Lenovo, koji je, među mnoštvom konkurenata, osvojio „red dot“ nagradu za najbolji dizajnerski tim 2013 godine.\nOva jedinstvena nagrada, za koju ne mogu da se prijave ni jedna kompanija niti dizajneri, odaje počast kompanijskoj strategiji prema kojoj inovativni proizvodi visokog kvaliteta opravdano utiču na poslovni uspeh. Ovu tvrdnju – kako ju je i sama „red dot“ organizacija opisala – „dizajnerski i korisnički tim kompanije Lenovo i više nego zadovoljava. Godinama ova kompanija impresionira žiri svojim proizvodima i nesvakidašnjim dizajnerskim kvalitetom.“\nKako bi postao najbolji dizajnerski tim godine, tim kompanije Lenovo takmičio se sa drugim dizajnerskim timovima iz celog sveta u domenima inovacija, tehnologije, timskog rada i performansi. Još od 1988. godine „red dot“ bira jedan dizajnerski tim svake godine koji menja tržište širom sveta kroz dosledne dizajnerske inovacije. Lista skorašnjih dobitnika obuhvata neke od čuvenih kompanija kao što su Nokia, Addidas, BMW, Bose i Porsche.\nKompanija Lenovo je prva kineska kompanija koja je osvojila „red dot“ nagradu za najbolji dizajnerski tim godine, što svedoči o internacionalnim inovacijama i dizajnu ove kompanije, a to je značajna prednost kako na domaćem, tako i na svetskom tržištu, jer su korisnici iznova i iznova pokali da je dizajn zaista bitan. Ova počasna nagrada predstavlja ključni trenutak za kompaniju Lenovo i priznanje da njihove inovacije preuzimaju vođstva u domenu tehnoligije i dizajna u celom svetu.\nKompanija Lenovo je ponosna na svoje dosadašnje nagrade „red dot: product design“ kojih ima 21. Najveće nagrade – „te best of the best“ dobili su sledeći proizvodi: Lenovo IdeaPad U430s (2013), ThinkCentre Edge 91 (2012) i Yoga Concept (2005). Sva ova „red dot“ priznanja ilustruju to da kompanija Lenovo konstantno pruža odličan dizajn i da veoma ozbiljno shvata dizajniranje novih inovativnih i stilizovanih modela za svoje potrošače širom sveta.\n„Kompanija Lenovo ima istinski internacionalan pristup, snažan dizajnerski sektor unutar same kompanije i intezivni fokus na kvalitet“, objasnio je inicijator i direktor „red dot“-a, prof. dr Peter Zec. „Dodao bih i da je kompanija Lenovo bila uspešna kada su u pitanju „red dot“ nagrade i 2012, a i 2013. godine. Od kada je Yao Yingjia preuzeo vođstvo u timu, ova kompanija je dobila najbolje pojedinačne nagrade, „red dot: best of the best“, kao i mnoge druge „red dot“ nagrade. On je uspeo da pronađe pravi dizajnerski jezik koji se razume širom sveta. Njegova otvorenost se reflektuje u jedinstvenim formama i aplikacijama, kao i u korišćenju originalnih materijala, koje nikada pre nismo imali prilike da vidimo u notbukovima i tablet računarima. Stoga mi je čast da zasluženo uručim počasnu nagradu „red dot“ za najbolji dizajnerski tim 2013. godine kompaniji Lenovo“.\n„Ova istorijska nagrada je jako značajna za naš dizajnerski i korisnički tim jer ona potvrđuje naš dosledni, inovativni i kvalitetni dizajn u proteklih par godina“, dodao je Yao Yingjia, potpresednik i upravnik dizajnerskog i korisničkog tima kompanije Lenovo. „Kompaija Lenovo je posvećena tome da postane svetski lider u PC Plus eri, eri tableta, pametnih telefona, pametnih televizora i računara. Kako bi postigli ovaj cilj, dizajnerski i korisnički tim kompanije Lenovo će nastaviti da primenjuje naše PC iskustvo, preduzetničku predvidivost i odlični inovativni dizajn, kako bi našim korisnicima pružila proizvode koji su pouzdani, funkcionalni, visokih performansi, laki za korišćenje i naravno lepi na oko. Nagrada za najbolji dizajnerski tim godine jeste podstrek i inspiracija da nastavimo da se trudimo da budemo deo tima, ako ne i glavni, za razvoj svetskog dizajna i trend korisničkih iskustava.“


Počeli zvanični razgovori delegacije Srbije s misijom MMF-a\nTanjug 11. oktobra 2021. 14:23\nBEOGRAD – Zvanični razgovori predstavnika Republike Srbije s misijom Međunarodnog monetarnog fonda, povodom prvog razmatranja sprovođenja ekonomskog programa, koji je MMF podržao novim nefinansijskim Instrumentom za koordinaciju politike (PCI) počeli su danas plenarnim sastankom.\nRazgovori se vode u video formatu, saopšteno je iz Narodne banke Srbije.\nMisija MMF-a trajaće do 22. oktobra i tokom nje će biti razmotrena aktuelna fiskalna, monetarna i ukupna makroekonomska kretanja, kao i realizacija utvrđenih ciljeva ekonomskog programa.\nOvaj novi program saradnje, koji je podržan Instrumentom za koordinaciju politike odobren je u junu 2021. godine na period od 30 meseci i predstavlja nastavak partnerskog odnosa koji Srbija ima s MMF-om.\nKao i prethodni program, koji je uspešno završen u januaru ove godine, ima savetodavni karakter i ne predviđa korišćenje finansijskih sredstava.\nCilj savetodavnog programa jeste podrška bržem privrednom oporavku Srbije od efekata pandemije, očuvanju makroekonomske i finansijske stabilnosti i sprovođenju ambicioznog plana strukturnih reformi radi podsticanja visokog, inkluzivnog i održivog rasta u srednjem roku.\nReforme koje su sadržane u programu odražavaju politiku i agendu nosilaca ekonomske politike u Srbiji i uključuju: učvršćivanje okvira fiskalne politike, jačanje upravljanja državnim preduzećima, razvoj tržišta kapitala, dalje jačanje procesa dinarizacije, pobol?šanje pružanja socijalne pomoći, kao i prelazak na zelenu ekonomiju, navodi se u saopštenju NBS.\nPočelo čiscenje „istorijskog“ otpada u fabrikama…


VOJSKA SPREMNA ZA IZGRADNJU OGRADE IZMEĐU MAĐARSKE I SRBIJE KOJA ĆE KOŠTATI 20 MILIONA EVRA\nNa izgradnju ograde duž granice sa Srbijom, Mađarska će potrošiti oko 20 miliona evra (6,5 milijardi mađarskih forinti), rekao je danas Sputnjiku Marton Đenđeši, poslanik i potpredsednik Komiteta za spoljne poslove u parlamentu Mađarske.\nBUDIMPEŠTA – Na izgradnju ograde duž granice sa Srbijom, Mađarska će potrošiti oko 20 miliona evra (6,5 milijardi mađarskih forinti), rekao je danas Sputnjiku Marton Đenđeši, poslanik i potpredsednik Komiteta za spoljne poslove u parlamentu Mađarske.\n“To pokriva samo materijalne troškove izgradnje ograde. Vlada je najavila da će u izgradnji učestvovati i zatvorenici i nezaposleni, ali će konačni troškovi biti mnogo veći”, smatra Đenđeši.\nPoslanik ultradesničarske partije “Jobik” kaže da se njegova stranka zalaže za uvođenje granične straže, umesto policije koja nadgleda granicu.\n“Ovaj novac bi trebalo da bude upotrebljen kako bi se ponovo uspostavila granična straža”, objašnjava Đenđeši stav svoje stranke.\n“Predlažemo da svako ko uđe na teritoriju Mađarske – legalno ili ne – bude smešten u zatvoreni izbeglički centar. U ovom trenutku oni nisu zatvoreni i izbeglice se slobodno kreću širom zemlje”, rekao je ovaj ekstremni desničar, prenosi Sputnjik.\nVojska spremna da izgradi graničnu ogradu sa Srbijom\nMađarska vojska ima sve potrebne veštine da izgradi ogradu duž granice sa Srbijom, kako bi zaustavila masovni priliv ilegalnih migranata, izjavio je danas ministar odbrane Čaba Hende.\nMORAHALOM – Mađarska vojska ima sve potrebne veštine da izgradi ogradu duž granice sa Srbijom, kako bi zaustavila masovni priliv ilegalnih migranata, izjavio je danas ministar odbrane Čaba Hende.\nGovoreći na konfernciji za štampu, U Morahalomu, u neposrednoj blizini granice, gde se gradi uzorak dela ograde, Hende je rekao da je 900 vojnika uključeno u izgradnju, dodajući da je rok za završetak 30. novembar.\nHende je rekao da će izgradnja verovatno početi na 10 ili 12 različitih lokacija, prenosi agencija MTI.\nMinistar unutrašnjih psolova Šandor Pinter je naveo da je samo ove godine u Mađarsku stiglo 81.333 ilegalnih migranata.\nIzvor: Tanjug (Zoltan Gergely Kelemen/MTI via AP)


Iako se do kraja prvenstva igraju još dva kola, igrači i stručni štab Čelika okrenuti su prema finalnim utakmicama Kupa BiH sa ekipom Sarajeva.\n-Ekipa Širokog Brijega je apsolutni favorit, ali vjerujem da mi možemo ostvariti dobar rezultat. Oni su pred imperativom pobjede, koja će im donijeti igranje u Evropi, ali vjerujem da mi nećemo razočarati - kaže Nizah Hukić, trener Čelika.\nNedjeljnu utakmicu sa Širokim Brijegom u redovima Čelika će sigurno propustiti Jasmin Mešanović, koji neće igrati zbog tri žuta kartona, a pod upitnikom je nastup Stipe Baraća i Haruna Huseinspahića, koji još nisu sanirali svoje povrede.\nNije isključeno da trener Hukić sačuva još neke nogometaše iz prve postave za prvu finalnu utakmicu, koja se igra već naredne srijede na Bilinom polju.\nViše iz kategorije: « Odgovor iz RK Čelik Škrbić: Šokiran izjavama sudija »


RT: Propagandni NATO video o Kosovu skriva neke neprijatne istine\nIzvor: Vostok.rs, 20.Nov.2019, 22:35\nNovi i neobično tempiran NATO video snimak oslikava laskavu i potpuno prevarantsku sliku misije vojnog saveza na Kosovu, srpskoj pokrajini koju je okupirao 1999. godine, a koja sada sebe predstavlja kao nezavisnu državu. Ono što NATO želi da opšta javnost veruje je da nije imao izbora nego da interveniše 1999. godine, jer su se „kosovske albanske snage“ borile protiv „politike etničkog čišćenja“ predsednika Jugoslavije Slobodana Miloševića, koji „nije bio zainteresovan za mirno“ rešenje. "Sukob je stvorio tešku humanitarnu krizu, pretio je stabilnosti i bezbednosti regiona, pa je i intervencija NATO-a bila neophodna", kaže zamenik pomoćnika generalnog sekretara NATO-a za operacije Džonatan Pariš u jednom trenutku na videu snimku, objavljenom prošlog petka.\nParišove fantazije nemaju skoro nikakve veze sa stvarnom istorijom, u kojoj je NATO napao tadašnju Jugoslaviju kršeći svoje i UN povelje. „Mirno rešenje“ koje je Alijansa predložila zapravo je bio ultimatum koji je zamišljen da bude odbačen. 78-dnevna vazdušna kampanja koja je usledila, vođena je u ime „Oslobodilačke vojske Kosova“ (OVK), vojne organizacije etničkih albanskih militanata, a koju su čak i SAD u jednom trenutku smatrale teroristima. Rat je završen dogovorenim primirjem i Rezolucijom 1244 Saveta bezbednosti UN-a, koja je garantovala teritorijalni integritet Jugoslavije uz međunarodnu mirovnu misiju - Kosovskih snaga (KFOR). Upravo je OVK imala politiku „etničkog čišćenja“, ubijanja i proterivanja većine nealbanaca u pokrajini, palenja i pljački njihovih imanja, ostavljajući uništene crkve i opustošena groblja. Iako NATO kaže da je mandat KFOR-a da „nepristrasno obezbedi sigurno i bezbedno okruženje i slobodu kretanja za sve stanovnike Kosova“, u praksi snage saveza uglavnom posmatraju kako OVK sprovodi svoju vladavinu terora. March 17, 2004: pogrom of Kosovo Serbs at the hands of tens of thousands of Albanian extremists who clashed with international forces who tried to protect the Serbs, but largely failed. https://t.co/YWdqs9TT6v via @YouTube\n— Mladen Mrdalj (@mladen_mrdalj) March 17, 2019 Kada je KFOR preuzeo da radi svoj posao, trebalo je da zaštiti nekoliko preostalih Srba u raštrkanim enklavama, okruženim bodljikavom žicom i pod stalnom pretnjom albanskog nasilja. Jedna od takvih enklava je Gračanica, gde je NATO našao srpskog vlasnika restorana koji recituje svoje stihove. 2007. godine, tadašnji komandant KFOR-a, francuski general po imenu Havier de Marnhak, zapravo je rekao da će etničke tenzije na kraju imati „biološki kraj“ jer ovi preostali Srbi umiru od starosti. Možda je svrab malo ubrzao proces, kada je u martu 2004. godine, propagandista OVK lansirao priču o Srbima koji su navodno utopili nekoliko albanskih mališana u reci, pokrenuvši trodnevno divljanje oko 50.000 Albanaca širom pokrajine. Uz nekoliko časnih izuzetaka, trupe KFOR-a nisu učinile ništa da zaustave pogrom. U NATO videu se to takođe ne pominje, mada to sugeriše da je KFOR dobro upućen u „kontrolu gomile i nereda“ pokazujući snimke sa vežbe. Nakon skoro osam minuta video zapisa, napokon postoji trenutak istine - prikaz državne zastave Albanije, sa crnim orlom na crvenoj podlozi, umesto lažnog plavo-žuto-belog transparenta stvorenog za jednako lažno "nezavisno" Kosovo od strane NATO gospodara 2008. godine. Nelegalna intervencija NATO-a na Kosovu zapravo je trajno destabilizovala Balkan, o čemu svedoči naknadna pobuna etničkih Albanaca u sadašnjoj Severnoj Makedoniji. Njegovo razmrsivanje međunarodnog prava takođe je prouzrokovalo probleme u Evropi i drugde u svetu. Ipak, postojanje KFOR-a nije posledica ničega od toga, već NATO-ovom opiranju da napusti region za koji smatra da je osvojen. Dodatno frustrirajući njegov 20-godišnji napor predstavlja trajno odbijanje Srbije da prizna Kosovo kao nezavisnu državu. Pri tome Beograd podržavaju Rusija, Kina i otprilike polovina svetskih vlada, što predstavlja dve trećine svetskog stanovništva. Gledajući kako NATO motivacionim govorima razgovara sam sa sobom, jedno pitanje me neće ostaviti na miru. Zašto sada? Stvarna godišnjica misije KFOR-a bila je u junu, godišnjica rata u martu, a 15. novembar uopšte nije važan datum. Osim, naravno, samo nedelju dana pre toga, francuski predsednik Emanuel Makron je saopštio da je NATO "moždano mrtav", te je doveo u pitanje korisnost vojnog saveza. Iako je video sigurno pravljen duže od jedne nedelje, ne bih se iznenadio da je njegovo objavljivanje požurilo da NATO da nešto što bi moglo da se suprotstavi Makronovom narativu. To bi mogla biti gomila laži, ali to je pored svega, publika za koju je namenjen, da je željno pojede. Pravo oružje NATO-a nikada nisu bile bombe, tenkovi ili čizme na zemlji, već upravljanje percepcijama. Ljudi koji stoje iza te kolosalne prevare, jednostavno moraju da nastave da spinuju, da se jednog dana njihovi tragovi ne bi probudili i shvatili da su bili. Tako oni lete na „izvrsnosti“, „ruskim pretnjama“ i „miru i demokratiji“, i svetloj budućnosti u raznim zajednicama koje su sve samo ne to, u nadi da će dim i ogledala* nastaviti da rade sve dok se nezgodne istine ne susretnu sa svojim "biološkim krajem". *Dim i ogledala su klasična tehnika iluzija koja čini da entitet lebdi u praznom prostoru. Autor Nebojša Malić, RT Izvor: Vostok / RT\n"Snaga NATO nije u tenkovima već u propagandi" - Stigao novi film o Kosovu VIDEO\nIzvor: B92, 21.Nov.2019, 11:31\nNovi promotivni video-materijal NATO-a, koji je objavljen pre nekoliko dana na Jutjubu, prikazuje misiju tog saveza na Kosovu 1999. godine...Zamenik pomoćnika generalnog sekretara NATO-a Džonatan Pariš u jednom trenutku u video-snimku kaže da je konflikt na Kosovu stvorio humanitarnu krizu koja je...


DF pita Stankovića: Znaju li ambasade SAD-a i Engleske da tražite hapšenje njihovih agenata – Borba\nDF pita Stankovića: Znaju li ambasade SAD-a i Engleske da tražite hapšenje njihovih agenata\nIz Demokratskog fronta pitali su vrhovnog državnog tužioca Ivicu Stankovića da li je Džozef Asad, agent CIA-e, početkom 2016. formirao kriminalnu organizaciju sa dvojicom Rusa Eduardom Šišmakovim i Vladimirom Popovim, ali i da li su ambasade Amerike, Britanije i Izraela upoznali da su tražili pritvor za njihove državljane.\nOni su se oglasili nakon što je pojedinim medijima objavljeno da je donijeta naredba o proširenju istrage i određivanju pritvora za Džozefa Asada agent CIA), Ladislao Karbalosa (agent FBI), Skot Rivas (agent FBI), Horhe Mijar (agent FBI), Džon Džozef di Paolo (agent CIA), Meteos Konstantinou (državljanin Velike Britanije), Joram Frig (državljanin Izraela), Roni Košaba Juhana al Belati (irački državljanin), Reni Kosaba al Belati (irački državljanin).\n“U obavezi smo da Ivici Stankoviću kao funkcionalnom staratelju Milivoja Katnića postavimo sljedeća pitanja: Da li se radi o vjerodostojnoj Naredbi o proširenju istrage? Da li je tačno da je istražni sudija Miroslav Bašović na osnovu ove Naredbe odredio pritvor petorici američkih državljana, dvojici iračkih državljana, jednom britanskom i jednom izraelskom državljaninu? Da li na osnovu ove Naredbe o proširenju istrage dolazimo do veleobrta pošto u njoj piše da je Džozef Asad ( agent CIA) početkom 2016. formirao kriminalnu organizaciju sa dvojicom Rusa Eduardom Šišmakovim i Vladimirom Popovim? Da li ste sa Naredbom o istrazi i rešenjem o pritvoru za američke, britanske i izraelske državljane upoznali partnerske ambasade ovih država? Po kom osnovu je Zoran Pažin poslao urgenciju Republici Kipru od 23.05. 2019. kojom traži ponovno izručenje Jorama Friga nakon što su kiparske vlasti odbile da ga izruče?”, navode iz DF-a.\n“Ukoliko su ovi objavljeni dokumenti vjerodostojni onda ispada da su agenti GRU – a zajedno sa agentima CIA, FBI, MI6 i Mosada organizovali kriminalnu grupu koja je imala za cilj rušenje ustavnog poretka u Crnoj Gori i sprečavanje ulaska u NATO. Ovoliko šizofrenosti uopšte ne čudi kad je u pitanju rad specijalnog državnog tužilaštva, ali to ne znači da i svi treba da obolimo od identične bolesti. Zato ćemo u narednim danima ukoliko Ivica Stanković ne da odgovore na postavljena pitanja preuzeti niz aktivnosti na raskrinkavanju ove kriminalne organizacije koju su formirali braća Đukanović, Zoran Pažin, Milivoje Katnić i određeni broj sudija iz Višeg suda”, zaključuje se.\nDPS aminuje: Tajkuni otimaju crkvenu imovinu na ekskluzivnim lokacijama!\nPucnjava u Beogradu: Ranjen Žarko Gvozdenović


Kosovski premijer opravdava poskupljenje struje, opozicija traži skupštinsku rezoluciju – GracanicaOnline.Info\nКосовски премијер оправдава поскупљење струје, опозиција тражи скупштинску резолуцију\nI pored zahteva Demokratske partije Kosova, koji su podržale i ostale opozicione stranke, da se u Skupštini raspravlja i donese Rezolucija o energetskoj situaciji i da se ne dozvoli poskupljenje utrošene električne energije, vladajuća stranka ne želi da se o toj temi raspravlja na posebnoj skupštinskoj sednici, pa predlog nije prošao na glasanju na današnjem prvom prolećnom zasedalju Parlamenta u Prištini.\nKosovski premijer tvrdi da će vlada pomoći građanima koji ne budu mogli da plaćaju struju po novim cenama, ali da do poskupljenja mora da dođe.\n„Samo juče smo uvezli 2,5 miliona evra struje. Recite gde da uzmemo taj novac?! Sa 727 megavata kapaciteta i potrošnjom u piku od preko 1,3 gigavata i sa uvozom od preko 10 gigavat sati dnevno i sa cenama na međunarodnim berzama od oko 250 evra po megavatu, mi trošimo 2,5 miliona evra dnevno. Recite nam gde da uzmemo novac, to je pitanje?“, upitao je Kurti, rekavši da bivše vlade nisu ulagale u razvoj energetskog sektora i da je to glavni problem.\nStranke opozicije su jedinstvene, protive se poskupljenju struje, koja po mišljenju poslanika Demokratskog saveza Kosova Arbena Gašija, poskupljuje 300%.\n„Premijer Kurti je Kosovo pretvorio u cirkus mraka i pokazao je da je nesposoban da vlada, ponašajući se kao političar akrobata“, rekao je Gaši.\nPoslanik Alijanse za budućnost Kosova Besnik Tahiri rekao je da će građanin Kosova plaćati četiri puta veći račun za struju i da će na osnovu tarife koju traži Regualtorna kancelarija za energetiku, plaćati struju više nego građani u Italiji.\n„Skupština počinje prolećno zasedanje sa energetskom situacijom koja je u opasnosti da zemlju, vladu i građane dovede u potpuni bankrot. Uzmimo region kao primer. Makedonija je povećala cenu električne energije za samo devet odsto, Albanija je vrlo rano počela da rešava energetsku krizu, dok Kosovo plaća 21 cent po kilovat satu, a samo evro više plaća Britanija. Dakle na Kosovu je struja skuplja nego u Italije“, rekao je Tahiri.\nŠefica poslaničkog kluba vladajućeg Pokreta Samoopredeljenje je odgovorila da tvrdnje opozicionih poslanika nisu tačne i da je uvođenje takozvane blok tarife neizbežno.\n„Zbog javnog mnjenja želim da ispravim ove neistine. Ustvari, prosečna tarifa domaćinstva ostaje najniža u Evropi, sa izuzetkom Ukrajine, čak iako se tarifa povećava u skladu sa odlukom Regulatorne agencije i uz subvenciju Vlade“, istakla je Kusari Ljilja i dodala: „Zbog toga je uvođenje blok tarife koja je ukinuta 2017. godine obavezno, uz navikavanje na štednju i podizanje svesti potrošača o tome“.\nPredsednik Socijaldemokratske partije Dardan Molićaj je najavio organizovanje protesta protiv poskupljenja struje pre 29. januara kada odluka treba da stupi na snagu, a proteste je najavila i Alijansa za budućnost Kosova, Ramuša Haradinaja.\nTags: Aljbin Kurti opozicija traži skupštinsku rezoluciju poskupljenje struje Rezolucija o energetskoj situaciji\nPrevious Kurti: Građani na severu neplaćanjem struje nanose štetu „državi Kosovo“\nNext Kurti se Devenportom o referendumu


Da li je prema Zakonu o zaštiti od požara potrebno za novo planirani stambeni objekat spratnosti Su+Vp+3+Pk površine 1500 m2 pribaviti protivpožarnu saglasnost? U suterenu je predviđena garaža površine 250 m2.\nObaveza pribavljanja saglasnosti na tehničku dokumentaciju u pogledu mera zaštite od požara za izgradnju, rekonstrukciju i dogradnju objekata sa svim pripadajućim instalacijama, opremom i uređajima propisana je članom 33. Zakona o zaštiti od požara. U stavu 1. tačka 1) navedenog člana Zakona propisano je da je predmetna saglasnost potrebna za stambene, stambeno-poslovne i poslovne objekte površine veće od 2.000 m² ili spratnosti P+4+Pk(PS) i preko, zgrade za stanovanje zajednica, hotele, motele i zgrade za trgovinu na veliko i malo površine veće od 400 m² ili spratnosti preko P+2, kao i restorane, barove i slične ugostiteljske objekte.\nZa izgradnju stambenih objekata koji su manji od navedene površine, odnosno spratnosti, nije potrebno pribavljati saglasnost na tehničku dokumentaciju u pogledu mera zaštite od požara.\nPostovani , Interesuje me na koji nacin mogu da proverim da li je zgrada u kojoj mi nude da kupim stan ,legalno izgradjena u potpunosti tj da li je izgradjena dozvoljena kvadratura ili mozda i vise od toga?\nSaglasno članu 60. Zakona o državnom premeru i katastru kojim je propisano načelo upisa, svojina i druga stvarna prava na nepokretnostima stiču se, prenose i ograničavaju upisom u katastar nepokretnosti (konstitutivnost upisa), a prestaju brisanjem upisa. Imajući to u vidu, podatke o pravno relevantnim činjenicama u vezi sa konkretnom nepokretnošću možete dobiti uvidom u evidenciju katastra nepokretnosti kojom je obuhvaćen predmetni objekat.\nKako se računaju indeksi zauzetosti i izgrađenosti, ukoliko je predmet zahteva izgradnja stambenog objekta ( na parceli već postoji uknjižen stambeni objekat koji treba da se ruši i na njegovom mestu se planira izgradnja novog stambenog objekta ) a na parceli postoji više pomoćnih i ekonomskih objekata, koji nisu evidentirani tj. uknjiženi u službi za katastar nepokretnosti, pitanje je: dali treba postojeće ( neuknjižene ) pomoćne i ekonomske objekte uzeti u obzir kod obračuna indeksi zauzetosti i izgrađenosti.\nPrilikom obračuna indeksa zauzetosti, odnosno indeksa izgrađenosti parcele u obzir se uzimaju isključivo objekti koji su evidentirani u evidenciji katastra nepokretnosti.\nPostovani, kao fizičko lice posedujem par hektara zemljišta (iz više parcela u jednom komadu) u seoskom području u Sumadiji i hteli bi da postavimo kontejner za boravak koji bi posluzio dok za par godina ne izgradimo kuću. Sada nam je najpotrebnija struja i pitamo koja je procedura za podnosenje zahteva. Da li je potrebno preko objedinjene procedure tražiti informaciju o lokaciji ili lokacijske uslove ili, uz ostalu potrebnu dokumentaciju - pribaviti samo iz opštine potvrdu da je u pitanju objekat za koji se ne trazi gradjevinska dozvola? Posto nema ni vode, struja nam je potrebna i za pumpu za bušeni bunar, za čije busenje je takodje potrebna struja. Ukratko, koja je procedura potrebna za uvodjenje struje na plac na kojem nema objekata? Molim da mi sto pre odgovorite.\nUkoliko je u pitanju manji montažni objekat privremenog karaktera, postavljanje i uklanjanje takvih objekata obezbeđuje i uređuje jedinica lokalne samouprave. Imajući to u vidu, u cilju dobijanja informacija u vezi sa postupkom i potrebnom dokumentacijom za postavljanje manjeg montažnog objekta, možete se obratiti jedinici lokalne samouprave na čijoj teritoriji je planirano postavljanje predmetnog objekta.\nNapominjemo da je odredbama Zakona o planiranju i izgradnji (član 69. stav 6) propisana je mogućnost građenja na poljoprivrednom zemljištu isključivo za linijske infrastrukturne objekte, komunalnu infrastrukturu, elektroenergetske i elektronske objekte ili komunikacione mreže i uređaje, uz prethodno pribavljenu saglasnost ministarstva nadležnog za poslove poljoprivrede. Ostale vrste objekata mogu se graditi po sprovedenom postupku promene namene poljoprivrednog zemljišta, uz plaćanje naknade za promenu namene.\nDa li investitor mora da bude lice koje je registrvani vlasnik u katastru u momentu izdavanja gradjevinske dozvole na kuci koja se ukljlanja i placu, odnosno da li moze investitor biti lice kome je vlasnik ujedo i investitor dao adekvatnim ugovorom pravo gradnje na svojoj parceli i koje lice ce potom steci originarno pravo vlasnistva na objektu gradnjiom, i da li finansijer iz grdjevinske dozvole moze kasnije postati investitor u istoj toj gradnji?\nČlanom 135. stav 1. Zakona o planiranju i izgradnji propisano je da se građevinska dozvola izdaje investitoru koji uz zahtev za izdavanje građevinske dozvole dostavi projekat za građevinsku dozvolu, ima odgovarajuće pravo na zemljištu ili objektu i koji je dostavio dokaze propisane podzakonskim aktom kojim se bliže uređuje sadržina i način izdavanja građevinske dozvole i platio odgovarajuće administrativne takse. U stavu 2. istog člana propisano je da se kao odgovarajuće pravo na zemljištu smatra pravo svojine, pravo zakupa na građevinskom zemljištu u javnoj svojini, kao i druga prava propisana tim zakonom.\nIz citiranih odredbi Zakona o planiranju i izgradnji proizlazi da investitor koji podnosi zahtev za izdavanje građevinske dozvole mora imati odgovarajuće pravo na zemljištu, što podrazumeva pravo svojine (ili neko drugo pravo propisano Zakonom).\nKada je reč o finansijeru, u smislu odredaba Zakona o planiranju i izgradnji, taj pojam je propisan članom 2. tačka 43) Zakona. Saglasno navedenim odredbama Zakona, finansijer je lice koje po osnovu zaključenog i overenog ugovora sa investitorom finansira, odnosno sufinansira izgradnju, dogradnju, rekonstrukciju, adaptaciju, sanaciju ili izvođenje drugih građevinskih odnosno investicionih radova predviđenih ovim zakonom i na osnovu tog ugovora stiče određena prava i obaveze koje su ovim zakonom propisane za investitora u skladu sa tim ugovorom, osim sticanja prava svojine na objektu koji je predmet izgradnje. Iz citiranih odredbi Zakona proizlazi da finansijer ne može steći pravo svojine na objektu koji je predmet izgradnje, niti može u toku izgradnje „postati“ investitor (osim u slučaju prenosa prava svojine na zemljištu na kome se vrši izgradnja).\nDa li je tokom građenja kompleksnog infrastrukturnog objekta, gde su zastupljene sve inženjerske discipline (niskogradnja, konstrukcije velikih raspona, energetika, telekomunikacije, mašinske instalacije,...) neophodno imenovati više odgovrnih izvođača radova. Da li u takvom slučaju postoji jedan ,,glavni" odgovorni izvođač radova? Ako postoji zašta je on uopšte odgovoran kada jedno lice nikako ne može imati licence različitih inženjerskih disciplina (građevina, konstrukcije, elektrika, mašinstvo). U Zakonu ovo nije jasno precizirano.\nSaglasno odredbama člana 151. Zakona o planiranju i izgradnji, investitor određuje jedno lice za odgovornog izvođača radova, bez obzira na kompleksnost radova, pri čemu su uslovi za obavljanje tih poslova propisani u istom članu Zakona i zavise od vrste radova koji se izvode.\nObaveze odgovornog izvođača radova propisane su članom 152. stav 7. Zakona o planiranju i izgradnji. Navedenim članom Zakona utvrđeno je da je odgovorni izvođač radova dužan da:\nizvodi radove prema dokumentaciji na osnovu koje je izdata građevinska dozvola, odnosno projektu za izvođenje, u skladu sa propisima, standardima, uključujući standarde pristupačnosti tehničkim normativima i standardima kvaliteta koji važe za pojedine vrste radova, instalacija i opreme;\norganizuje gradilište na način kojim će obezbediti pristup lokaciji, obezbeđenje nesmetanog odvijanja saobraćaja, zaštitu okoline za vreme trajanja građenja;\nna gradilištu obezbedi ugovor o građenju, rešenje o određivanju odgovornog izvođača radova na gradilištu i projekat za izvođenje, odnosno dokumentaciju na osnovu koje se objekat gradi.\nPostovani, da li je moguce postaviti trafiku na privatnoj parceli na kojoj je zabranjena gradnja jer je u planu za izgradnju grada na toj parceli planirana zelena povrsina jos pre nekih 10 godina I do dan danas zemlja nije oduzeta I placena od strane grada. Da li postoji neka privremena dozvola recimo na 3-5 godina sa kojom bi legalno mogao da postavim trafiku?\nU skladu sa članom 146. stav 1. Zakona o planiranju i izgradnji, postavljanje i uklanjanje manjih montažnih objekata privremenog karaktera na javnim i drugim površinama obezbeđuje i uređuje jedinica lokalne samouprave.\nImajući to u vidu, u cilju dobijanja informacija u vezi sa postupkom i potrebnom dokumentacijom za postavljanje manjeg montažnog objekta, možete se obratiti jedinici lokalne samouprave na čijoj teritoriji je planirano postavljanje predmetnog objekta.\nDobar dan, molim Vas za pomoć: kako je moguće podići koeficijdent gradnje za Denkovu baštu? Kome je neophodno da se obratim i na koji način?\nČlanom 31. stav 1. tačka 4) Zakona o planiranju i izgradnji propisano je da pravila građenja u važećem planskom dokumentu sadrže, između ostalog, najveći dozvoljeni indeks zauzetosti ili izgrađenosti građevinske parcele. U skladu sa tim, eventualna izmena najvećeg dozvoljenog indeksa zauzetosti ili izgrađenosti građevinske parcele moguća je na osnovu izmene pravila građenja planskog dokumenta kojim je obuhvaćena predmetna parcela. Inicijativu za izmenu možete pokrenuti kod organa jedinice lokalne samouprave koja je donela važeći planski dokument kojim je obuhvaćena predmetna građevinska parcela.


Važenje boravišne i radne dozvole stranaca za vreme vanrednog stanja\nPrivremeni boravak stranog državljanina koji je istekao, odnosno koji ističe, smatraće se važećim sve dok je na snazi Odluka o proglašenju vanrednog stanja („Službeni glasnik RS”, broj 29/20).\nTokom trajanja vanrednog stanja u Republici Srbiji svi šalteri Uprave za upravne poslove u okviru Ministarstva unutrašnjih poslova neće primati nove zahteve za produženje ličnih dokumenata. Propisano je da će se sva lična dokumenta državljana Republike Srbije (lična karta, vozačka dozvola, saobraćajna dozvola, putna isprava i oružni list) kojima istekne rok važenja, smatrati važećim dokumentima sve dok je na snazi Odluka o proglašenju vanrednog stanja. Ovo se takođe odnosi i na sve strane državljane koji imaju potrebu da iniciraju postupak za produženje privremenog boravka u Republici Srbiji. Privremeni boravak stranog državljanina koji je istekao, odnosno koji ističe, smatraće se važećim sve dok je na snazi Odluka o proglašenju vanrednog stanja („Službeni glasnik RS”, broj 29/20), odnosno Odluka o važenju ličnih dokumenata državljana Republike Srbije za vreme vanrednog stanja („Službeni glasnik RS”, broj 29/20).\nSledstveno tome, još uvek je nepoznat stav Nacionalne službe za zapošljavanje u pogledu produženja radnih dozvola stranih državljanina. Naime, još uvek nije u potpunosti jasno hoće li se automatsko produžavanje važenja ličnih dokumenata analogno primenjivati i na radne dozvole ili će se podnositi zahtev za produženje radne dozvole uz privremeni boravak koji ističe, a koji će se u ovoj situaciji ipak smatrati produženim.\nŠta propisuje konačna Odluka Vlade Republike Srbije povodom ovog pitanja pročitajte ovde


'Vranac' štetan jedino za Ruse\nVinski podrum Šipčanik se nalazi na više od 30 metara ispod zemlje na mjestu starog vojnog aerodroma iz vremena Titove Jugoslavije\nSnažno protivljenje namjeri Crne Gore da postane članica NATO-a, Rusija u kontinuitetu izražava brojnim političkim pritiscima na Vladu u Podgorici, od diplomatskih, medijskih do široke podrške dijelu crnogorske opozicije koji se protivi učlanjenju države u Alijansu.\nOsim političkih pritisaka, Rusija je nedavno posegnula i za jednim vidom ekonomskih "sankcija" – zabranila je uvoz vina kompanije "Plantaže", koja je u državnom vlasništvu, što se u Podgorici tumači kao jedan vid politički motivisanog ekonomskog kažnjavanja Crne Gore.\nSve je počelo još krajem februra ove godine kada je državni organ Ruske Federacije, nadležan za kontrolno-inspekcijske poslove u trgovini i zaštiti prava potrošača "Rospotrebnadzor" obavijestio "Plantaže" da vina, koja su kontrolisali na osnovu anonimne prijave, sadrže nedozvoljen nivo pesticida i čestica plastike, te da je zbog toga takvo vino "štetno i neispravno" i da će morati da se povuče sa ruskog tržišta.\nNakon upozorenja "Plantaže" šalju uzorke vina u tri nezavisne laboratorije: Centar za ekotoksikološka ispitivanja - CETI iz Podgorice, SP Laboratorija AD Bečej-Vršac iz Srbije i španski institut Laboratorios Excell Iberica S.L. iz čuvene vinske pokrajne Riohe, koja je nezavisna laboratorija Evropske unije.\nRezultati analiza pokazali su potpunu ispravnost vina.\nZbog toga su "Plantaže", u saradnji sa sa svojim distributerom za rusko tržište "Bravo trade", angažovale advokatski tim koji je podnio žalbu na odluku "Rospotrebnadzor" i pred moskovskim arbitražnim sudom pokrenule sudski proces.\nNa sudskom ročištu, koje će se održati krajem ovog mjeseca, biće po sudskom nalogu predstavljeni i rezultati "super-analiza", iz nekoliko nezavisnih međunarodnih laboratorija za kontrole vina.\nBerba grožđa na "Plantažama"\nI dok se "Plantaže" bore da pravnim sredstvima dokažu ispravnost svojih vina pred sudom, državni ruski organ "Rospotrebnadzor", ne čekajući ishod sudskog postupka, 24. aprila je donio odluku o zabrani uvoza vina kompanije "Plantaže" u Rusiju.\nO ovakvoj odluci crnogorska kompanija nije zvanično obaviještena nego se sa spornom odlukom upoznala preko saopštenja na sajtu, potvrdio je za Radio Slobodna Evropa jedan od menadžera Milan Milutinović.\n"Sa stanovišta logike i pravne nauke zabrinjava činjenica da je 'Rospotrebnadzor' donio odluku o zabrani uvoza prije nego se završio sudski postupak", navodi Milutinović.\n"Ne preostaje ništa drugo nego da se pitamo šta je suštinski motiv za donošenje ovakve odluke jer ih nikako ne možemo pronaći u očekivanom profesionalnom odnosu i njihovoj ulozi zaštitnika potrošača koja je ovakvim postupanjem apsolutno diskreditovana", dodaje on.\nDa je odluka politički motivisana pristupanjem Crne Gore NATO-u smatraju i u Vladi odnosno, resornom Ministarstvu poljoprivrede.\nMinistarstvo do okončanja sudskog postupka u Moskvi nije imalo mogućnost za reagovanje ali prati situaciju, kaže za Radio Slobodna Evropa Blagota Radulović.\n"Mi ovo vidimo kao jednu vrstu političke odluke, političkog trenutka, koji je veoma aktuelan u Crnoj Gori s obzirom na pristupanje NATO-u. Iskreno, mislimo da odluka nema veza sa konkretnom analizom vina 'Plantaža' već da ima veze sa širom slikom koja se tiče političkog stanja", ističe Radulović.\nIako je uvoz privremeno zabranjen, ranije uvezena vina "Plantaža" i dalje se nalaze na policama trgovinskih lanaca u Rusiji i nesmetano se prodaju ali "Plantaže" trpe nemjerljivu štetu zbog uticaja ovakve odluke na brend kompanije, riječi su Milana Milutinović koji ipak vjeruje da će sud u Moskvi odlučiti u korist "Plantaža".\n"Očekujemo u nekom optimalnom kraćem ili dužem roku, nije bitno, odluku suda koja će biti pozitivna i u našu korist, te da ćemo nesmetano nastaviti da prodajemo naša vina u Rusiji", dodaje Milutinović.\nIzvoz u više od 40 država\nKompanija "13 Jul-Plantaže" u svojoj 54 godine dugoj istoriji nikada nije imala zabilježen slučaj neispravnog uzorka svojih proizvoda ni na jednom tržištu, a danas izvozi vina u čak 42 države svijeta.\n"Plantaže" proizvode više od 40 različitih vina od grožđa koje raste u nekoliko vinograda. Jedan od najvećih i najljepših u Evropi je Ćemovsko polje, na oko 30 kilometara od Jadranskog mora, pored Skadarskog jezera, površine 2.300 hektara, sa oko 11,5 miliona čokota.\nRanije uvezena vina "Plantaža" i dalje se nalaze na policama ruskih prodavnica (ilustrativna fotografija)\nBruto dobit "Plantaža" za 2016. godinu iznosila je nešto više od 2,3 miliona eura.\nRusija je jedno od pet najvećih tržišta za izvoz vina ove kompanije, a oko 20 odsto ukupnog godišnjeg izvoza "Plantaža" je išao u Rusku Federaciju. Iako ni Milutinović, ni Radulović nijesu željeli da otkriju o kakvim je konkretnim finansijskim iznosima riječ, Milutinović objašnjava da će šteta sa ruskog biti nadoknađena izvozom na druga tržišta.\n"Šteta koja je nama nanijeta se odnosi kako na rusko tržište, tako i u određenom dijelu, koji nije zanemarljiv, na uticaj na brend i na drugim tržištima. Posebno na tržištima regiona gdje je ta informacija da kažem, jako odjeknula", pojašnjava Milutinović.\nZanimljiva je i istorija podruma "Plantaža" u kome se čuvaju vina.\nPodrum Šipčanik se nalazi na više od 30 metara ispod zemlje na mjestu starog vojnog aerodroma iz vremena Titove Jugoslavije. Umjesto aviona koji su se nekada nalazili u tunelu dugom više od 300 metara, danas se skladište vina i to na idealnoj temperaturi od 17 do 19 stepeni Celzijusa.\nStari vojni aerodrom koji je bio meta bombardovanja i tokom intervencije NATO-a 1999. godine, osam godina kasnije je pretvoren u jedinstvenu riznicu vina.


Mihajlović: Izgradnja novih hidroelektrana ključna za energetsku bezbijednost u narednim decenijama - Akta.ba\n29.05.2021. 10:10 / Izvor: SRNA\nMinistrica rudarstva i energetike Srbije Zorana Mihajlović izjavila je da je projekat HES "Gornja Drina" veoma važan i za Srbiju i za Republiku Srpsku, jer će izgradnja novih hidroelektrana biti ključna za energetsku bezbjednost u narednim decenijama.\n"Pored hidroelektrana koje ćemo zajedno graditi, postoji potencijal za projekte u oblasti obnovljivih izvora energije, a veoma je važno što će se graditi i gasna interkonekcija Srbije sa Republikom Srpskom, da se i u tom sektoru bolje povežemo", rekla je Mihajlović.\nNakon što se juče sastala sa ministrom energetike i rudarstva Republike Srpske Petrom Đokićem, Mihajlović je istakla da su veze između Srbije i Republike Srpske neraskidive, ali da je važno da se jačaju novim projektima, te da upravo investicije u energetici mogu biti pokretač razvoja.\n"U razgovoru je istaknuto da su, nakon što je 17. maja postavljen kamen temeljac za gradnju HE "Buk Bijela", obje strane posvećene realizaciji ovog projekta i u stalnoj komunikaciji o svim aktivnostima", saopšteno je iz Ministarstva rudarstva i energetike Srbije.\nĐokić je rekao da je ovaj projekat posebno važan kako bi se iskoristili svi potencijali u oblasti energetike, koji uključuju i nove hidroelektrane, ali i korištenje potencijala obnovljivih izvora energije.\nKinezi žele graditi Buk Bijelu\nIzdate sve ekološke dozvole za HE Buk Bijela\nRobna razmjena sa Srbijom i Hrvatskom pet milijardi eura


veljko paunovic cikago fajer otkaz\nu20_220615_RAS_foto Marko Metlas400\nSrpski stručnjak je imao dve turbulentne sezone u prvom klubu koji vodi u profesionalnoj karijeri, a taj put je u sredu i završen.\nČlan MLS-a je objavio kako je završena saradnja sa Paunovićem, gde se predsednik Rodrigez zahvalio na Srbinu za sve što je učinio za klub.\n- Pre četiri godine, Paunović i njegovi saradnici prihvatili su izazov da pomognu rast fudbalske kulture našeg kluba. Njihovi napori pomogli su oživljavanje takmičarskog duha u Čikagu i bili su posvećeni u nameri da fudbal stalno bude u prvom planu. Bili su nemilosrdni u predanosti Fajeru i na tome smo im neizmerno zahvalni, kazao je generalni menadžer i predsednik kluba, Nelson Rodrigez.\nVeljko Paunović je vodio selekcije Srbije do 18, 19 i 20 godina, sa poslednjom je osvojio Svetsko prvenstvo na Novom Zelandu, nakon čega je 2015. preuzeo Čikago.


Dr Zlatko Lagumdžija u Jordanu sa Kraljem Abdulahom II o Bliskom Istoku i Balkanu\n24. 01. 2018. godine, Aman, Jordan\nTokom trodnevnog radnog boravka delegacije Nizami Ganjavi Međunarodnog Centra (NGIC) u Jordanu, dr Zlatko Lagumdžija, član Upravnog odbora NGIC-a, sastao se sa Kraljem Abdulahom II. Razgovori NGIC delegacije sa Jordanskim kraljem su se primarno odnosili na regionalna žarišta u čijoj osnovi je Palestina sa glavnim gradom Jerusalemom. U svjetlu globalnih refleksija ovom prilikom je bilo riječi i o Balkanu čija ubrzana integracija u Evropsku Uniju predstavlja najefikasniju branu ponovnom otvaranju krize koja bi bila pogubna za Evropski kontinent.\nSagovornici su konstatovali da postoji sve veća potreba za oživljavanjem Palestinsko-Izraelskog mirovnog procesa, kako bi se došlo do sveobuhvatnog mira uz ispunjavanje legitimnog prava Palestinskog naroda na slobodu i državu sa Istočnim Jerusalemom kao glavnim gradom. Goruće pitanje Jerusalema se mora riješavati kao dio mirovnog sporazuma Palestinaca i Izraelaca na osnovu rješenja sa dvije države, međunarodnog prava i relevantnih rezolucija UN-a. Bez pravednog rješenja Palestinskog pitanja ne može se postići održiv i stabilan mir u Siriji, Iraku ili Jemenu kao ni regionu u cjelini.\nRazgovori su bili posvećeni pokušajima političkog rješavanja regionalnih kriza i međunarodnih napora u borbi protiv nasilnog ekstremizma uz sveobuhvatan, holistički, pristup. Migrantska kriza i nasilni ekstremizam se može samo povećavati ukoliko se svijet ne uhvati u koštac sa njihovim uzrocima, siromaštvom i nepravdom, na kriznim žarištima.\nNakon radnog sastanka sa Kraljem Abdulahom održan je niz bilateralnih susreta sa najvišim zvaničnicima Jordana, princom Hasanom i čelnicima Kraljevskog Naučnog Društva, Predsjednikom Senata Jordana Faisal Al Fajezom i Ministrom vanjskih poslova Ajman Safadijem.\nOvom prilikom dogovorena je bliža saradnja NGIC-a sa domaćinima na konkretnim zajedničkim aktivnostima kako na Bliskom Istoku tako i u drugim regionima gdje Jordanska iskustva i ključni akteri mogu dati svoj doprinos. Dr Lagumdžija je ukazao na dalje moguće pravce zajedničkog djelovanja i svojim sagovornicima se zahvalio na promociji i podršci Bosni i Hercegovini kao društvu zajedničkih vrijednosti i nezaobilaznom faktoru stabilnosti u širem regionu.


Počela Nedelja Crvenog krsta - Grad Prokuplje\nPodela još 400 paketa osnovnih životnih namirnica socijalno ugroženimaSportski vikendNiske temperature i velika vlažnost vazduha ne pogoduju srčanim bolesnicima i astmatičarimaUdruženje invalida rada i invalidskih penzionera podelilo pakete svojim članovimaJoš jedna akcija dobrovoljnog davanja krvi u ProkupljuZavršen Festival „Lektirići eks ju fest“ u ProkupljuTribina o nasilju nad ženamaRukometašice do boda u derbijuNe staje se sa infrastrukturnim radovima u gradu Prokuplju i okolnim selimaOdržana javna tribina o nacrtu Odluke o budžetu za 2020. godinu\nPočela Nedelja Crvenog krsta\nVolonteri Crvenog krsta Prokuplje i sekcija Medicinske škole „Dr Aleksa Savić“,organizovali su niz aktivnosti u centru grada,čime je počelo tradicionalno obeležavanje Nedelje Crvenog krsta.\n-U okviru obeležavanja „Nedelje Crvenog krsta“, svake godine od 8. do 15. maja organizujemo brojne aktivnosti kojima predstavljamo naš rad u toku godine. Jedna od današnjih aktivnosti je promocija humanih vrednosti i svih akcija sprovedenih u cilju pomoći drugima. Današnja akcija ima za cilj da ukaže na značaj borbe protiv trgovine ljudima,borbe protiv bolesti zavisnosti,kao i da građane upozna sa aktivnostima Jedinice za delovanje u nesrećama i ekipom za obuku iz Prve pomoći. Ovo je takođe prilika i da ukažemo na potrebu za što većim brojem dobrovoljnih davalaca krvi,kazala je sekretar Crvenog krsta Prokuplje Dušica Dinić.\nU okviru današnjih aktivnosti ,ekipa Prve pomoći i volonteri Crvenog krsta prikazali su pokaznu vežbu zbrinjavanja povređenih lica u slučaju amputacija,prisustva stranog tela, opekotina, i posekotine.\nNedelju Crvenog krsta obeležiće i predavanja u školama na temu borbe protiv trgovine ljudima, dodela priznanja i nagrada osvojenim na konkursu „Krv život znači“, brojne radionice,posete školama i Porodilištu,kada će biti uručeni paketi svim bebama rođenim u Nedelji Crvenog krsta.\nPodela još 400 paketa osnovnih životnih namirnica socijalno ugroženima


"Fijat" uskoro dostavlja spisak koopreranata | Glas javnosti\nPočetna > Ekonomija > "Fijat" uskoro dostavlja spisak koopreranata\nKoordinator za realizaciju projekta sa "Fijatom" i zamenik gradonačelnika Kragujevca Nebojša Zdravković je rekao da se u prvoj fazi očekuje dolazak sedam ili osam glavnih "Fijatovih" kooperantskih firmi. Zdravković je rekao da bi na 67 hektara Korman polja trebalo da bude smešteno ukupno 15 glavnih "Fijatovih" kooperanata u proizvodinji delova za automobile.\nKako je naglasio, polovina zemljišta u Korman polju je vlasništvo "Zastave" i tu ne postoji spor, dok su vlasnici preostalog zemljišta nezadovoljni ponuđenom cenom eksproprijacije pokrenuli postupke pred Upravnim sudom.\n"Očekujemo da će sud doneti odluke u tim postupcima u narednih mesec dana", kazao je Zdravković.\nOn ocenio da je dolazak Fijatovih proizođača delova značajan zbog otvaranja velikog broja radnih mesta jer na svako radni mesto u finalnoj proizvodnju dolazi tri ili četiri radna mesta u kooperantskim firmama. Kako je naveo Zdravković, oko 80 odsto delova automobile "Fijatove" fabrike u Kragujevcu, osim motora, proizvodiće se u Srbiji.\n"Prema Fijatovim planovima, od izvoza delova za vozila ove kompanije širom sveta, do kraja 2013. godine trebalo bi da bude ostvaren prihod od milijardu evra godišnje", rekao je Zdravković.\nPrema njegovim rečima, u toku su pripreme zone Korman polje i do kraja ove godine počeće radovi na saobraćajnici u dužini od 2,4 kilometara. Početkom 2011. predstoje radovi na još 16 kilometara autoputa do Koridora 10, a u martu i opremanje Korman polja komunalnom infrastrukturom. Zdravković je ocenio da će za izgradnju obodne infrastrukture biti potrebno oko 400 miliona dinara iz NIP.


Naslovna/Svijet/Teheran završio osvetu za ubistvo Sulejmanija\n“Naša akcija je bila proporcionalna ubistvu Kasima Sulejmanija. Naša akcija je završena. Ako Amerikanci ne budu vojno djelovali protiv Irana, što se nas tiče, nećemo uzvratiti”, rekao je Taht-Ravanči, odgovarajući na pitanje TAS S-a o reakciji Teherana na izjavu američkog predsjednika Donalda Trampa.\n“Ali ako odluče da djeluju vojno, Iran neće imati izbora nego da odgovori”, dodao je on.\nIran je izveo raketne napade na dvije baze sa američkim vojnicima u Iraku kao odgovor na američko ubistvo generala Revolucionarne garde Kasima Sulejmanija.\nAkcija ambasador SAD sankcije ubistvo UN


20-05-2020 11:01 Svet Planeta\nLevičarski milijarder DŽordž Soroš je nagovestio da koronavirusna pandemija otvara put društvenim promenama koje su se prethodno činile nemogućim, nazivajući to „krizom svog života“. Soroš je kao mladić preživeo Drugi svetski rat.\n“Pre nego što nas je pandemija pogodila, shvatio sam da smo u revolucionarnom trenutku gde je ono što bi bilo nemoguće ili čak nezamislivo u normalnim vremenima postalo ne samo moguće, već verovatno, apsolutno neophodno”, rekao je Soroš.\nOn je naveo i da se „Evropa suočava sa nekoliko egzistencijalnih opasnosti.“\nBio je “posebno zabrinut za opstanak EU jer je to nepotpuna unija”. Iako je, prema rečima milijardera rođenog u Mađarskoj, Evropska unija „bila u procesu stvaranja“, taj proces „nikada nije završen“.\nDakle, Soroš je rekao da je EU “izuzetno ranjiva – ranjivija od SAD-a, ne samo zato što je nepotpuna unija, već i zato što se temelji na vladavini zakona.”\nSoroš je takođe prokomentarisao i nedavni sukob između Nemačke i EU. Najviši nemački sud presudio je 5. maja da jedna od odluka EU Suda u vezi sa politikom Evropske centralne banke (ECB) nije pravno obavezujuća. S druge strane, Evropski sud pravde je tvrdio da je on jedini nadležan za ECB.\nSoroš je ipak na strani EU. „Kada se Nemačka pridružila EU, ona se obavezala da će se pridržavati evropskog zakona“, tvrdio je on.\nIzrazio je bojazan da bi zemlje poput Poljske ili Mađarske mogle da postanu nezavisnije od EU, ukoliko i „nemački sud može da dovodi u pitanje odluke Evropskog suda pravde“.\nSoroš se pita: „Mogu li Mađarska i Poljska da odluče da li da slede evropsko pravo ili sopstvene sudove – čiju je legitimitet EU dovela u pitanje? To pitanje seže u samo srce EU, koje je izgrađeno na vladavini zakona.”\n„Poljska je odmah potvrdila nadmoć svojih sudova pod kontrolom vlade nad evropskim pravom. U Mađarskoj Viktor Orban je već iskoristio hitnu situaciju nastalu usled pandemije KOVID-19 i zarobljeni parlament kako bi predstavio sebe diktatorom “, rekao je Soroš.\nPoslednji izbori održani su u 2018. godini, a sledeći su zakazani za 2020. godinu.\nPored toga, nova anketa pokazala je da većina Mađara (54 odsto) izgleda da podržava mere Orbanove administracije i da će glasati za njega.\n“Presuda predstavlja pretnju koja bi mogla da uništi Evropsku uniju kao instituciju zasnovanu na vladavini zakona, upravo zato što ju je doneo nemački ustavni sud, koji je najcenjenija institucija u Nemačkoj”, naglasio je Soroš.\nSoroš je ponovo govorio o svojoj ideji da izdaje trajne EU obveznice, ili konzole. Novcem stvorenim putem konzola finansirao bi borbu protiv pandemije KOVID-19, kao i klimatske promene.\n„Predsednica Evropske komisije Ursula fon der Lejen kaže da je Evropi potrebno oko bilion evra (1,1 biliona dolara) za borbu protiv ove pandemije, a ona bi trebalo da doda još jedan bilion evra za klimatske promene“, kaže Soroš.\nRekao je da konzole “nikada ne treba izdavati u uobičajena vremena, ali sada je idealno.” Međutim, nije objasnio zašto finansijski instrument nije prikladan za “uobičajena vremena”, iako ga je sam okarakterisao kao trajnu obveznicu.\nSoroš je nedavno govorio i o predsedniku Donaldu Trampu, optužujući ga da želi da “bude diktator. Ali da on ne može da bude takav, jer u Sjedinjenim Državama postoji ustav koji ljudi i dalje poštuju.”\nIako će ga, prema Sorošu, ustav „sprečiti da radi određene stvari“, to predsedniku ipak neće zabraniti da se trudi, „jer se bukvalno bori za svoj goli život“.\n“Takođe ću reći da sam uložio veru u Trumpa da će uništiti samog sebe, ali on je premašio moja najluđa očekivanja”, dodao je Soroš, završava izveštavanje lifesitenews. com.\nRuski bombarderi TU-22M3 u pratnji lovaca parali nebo iznad Crnog mora! Više o tome čitajte OVDE.


adidas PREDATOR FREAK.3 LACELESS FIRM GROUND BOOTS su muške kopačke za fudbal dizajnirane za potpunu kontrolu i dominaciju na terenu. Potplat sa pravilno raspoređenim kramponima omogućava sigurno kretanje na svim čvrstim podlogama. Tekstilno gornjište sa 3D štampanim Demonscale elementima pruža savršen dodir i izvanrednu kontrolu nad loptom. Tekstilni jezičak i produženi deo iznad gležnja čine da svaki korak bude komforan, dok poluduboka konstrukcija iz jednog dela stabiliše stopalo i nema pertle. Ove kopačke su pouzdan partner na terenu koji vas neće izneveriti na vašem putu ka uspehu. Specifikacija: Gornjište: tekstil, sintetika Demonscale 3D print Đon za čvrstu podlogu Boja: multicolor- Core Black / Cloud White / Solar Yellow Šifra artikla: FY0617 .\nadidas PREDATOR FREAK.3 LACELESS FIRM GROUND BOOTS su muške kopačke za fudbal dizajnirane za potpunu kontrolu i dominaciju na terenu.\nPotplat sa pravilno raspoređenim kramponima omogućava sigurno kretanje na svim čvrstim podlogama.\nTekstilno gornjište sa 3D štampanim Demonscale elementima pruža savršen dodir i izvanrednu kontrolu nad loptom.\nTekstilni jezičak i produženi deo iznad gležnja čine da svaki korak bude komforan, dok poluduboka konstrukcija iz jednog dela stabiliše stopalo i nema pertle.\nOve kopačke su pouzdan partner na terenu koji vas neće izneveriti na vašem putu ka uspehu.\nBoja: multicolor- Core Black / Cloud White / Solar Yellow\nŠifra artikla: FY0617


Evropska federacija novinara je odlučila da zbog ugroženih medijskih sloboda u Srbiju pošalje međunarodnu misiju i pozvala Savet Evrope i OEBS da nastave pritisak na vladu Aleksandra Vučića\nUpravni odbor Evropske federacije novinara (EFJ) odlučio je da u Srbiju pošalje međunarodnu misiju kako bi se poboljšalo stanje u sferi medija pogoršano poslednjih godina, i pozvao Savet Evrope i OEBS da u tom smislu nastave pritisak na vladu Aleksandra Vučića, navodi se u saopštenju najveće evropske novinarske organizacije koja zastupa više od 320.000 novinara učlanjenih u 71 organizaciju u 43 države Evrope.\nSaopštenje prosleđeno NUNS-u prenosimo integralno.\n„Kritičari kažu da zapadni zvaničnici zatvaraju oči na Vučićevo gušenje demokratskih sloboda u Srbiji sve dok on sarađuje u održavanju stabilnosti na nestabilnom Balkanu.\nPovodom upozorenja na ‘medijski mrak’ u Srbiji zasnovan na pritiscima Aleksandra Vučića na medije, Upravni odbor Evropske federacije novinara (EFJ) održao je 9. oktobra sastanak u Briselu na kojem se raygovaralo o tome kako je najbolje podržati novinare da se odupru pritiscima i koordiniraju svoje aktivnosti na međunarodnom i evropskom nivou.\n– Tražimo od Evropske komisije, a posebno od komesara Johanesa Hana, koji je nadležan za pregovore o evropskoj politici susedstva i proširenja, da bude čvrst i koherentan kada je u pitanju primena evropskih standarda u oblasti slobode izražavanja i medijskih sloboda u Srbiji – rekao je predsednik EFJ Mogens Bliher Bjeregard.\nU najnovijem izveštaju o proširenju EU, Evropska komisija je istakla da je Srbija ‘postigla određeni nivo pripreme’ ali da je i dalje potrebno ‘stvoriti okruženje u kojem se sloboda izražavanja može ostvarivati bez ometanja’.\nMaja Vasić-Nikolić, predstavnica Nezavisnog udruženja novinara Srbije, objasnila je na sastanku u Briselu koji način su novinari u Srbiji zastrašivani. Ona je sugerisala EFJ-u da utiče na vlast u Srbiji, ali i na međunarodne organizacije, uključujući Evropsku uniju, Savet Evrope i OEBS, kako bi novinarima u Srbiji omogućili bavljenje poslom i izveštavanje javnosti bez straha.\nPrema podacima Nezavisnog udruženja novinara Srbije o incidentima protiv novinara, novi trendovi ukazuju na prelazak sa fizičkih napada na pritiske koji uključuju nadzor, sudske postupke, administrativno uznemiravanje, javne izjave zvaničnika protiv novinara i ekonomske pritiske. Ukratko, okruženje koje ugrožava nezavisne medije i koje je dovelo do samocenzure među novinarima. Istraživanja pokazuju da 73% novinara u Srbiji vidi autoocenzuru kao dominantan faktor među kolegama.\nUpravni odbor EFJ je odlučio da pošalje međunarodnu misiju u Srbiju kako bi se poboljšalo stanje medija, koje se pogoršalo poslednjih godina, i pozvao Savet Evrope i OEBS da u tom smislu nastave pritisak na vladu Aleksandra Vučića. Kritičari kažu da zapadni zvaničnici zatvaraju oči na Vučićevo gušenje demokratskih sloboda u Srbiji sve dok on sarađuje u održavanju stabilnosti na nestabilnom Balkanu.\nEFJ je zajedno sa Međunarodnom federacijom novinara (IFJ) podneo pet upozorenja o Srbiji na platformi Saveta Evrope radi promovisanja zaštite novinarstva i bezbednosti novinara na koje nisu dobili odgovor od Srbije, koja je država članica SE.\nEFJ je objavila nekoliko saopštenja za javnost u vezi sa Srbijom, ukazujući na dramatično pogoršanje medijskih sloboda, uključujući zatvaranje lokalnog srpskog nedeljnika Vranjske i štrajka glađu osnivača i glavnog urednika ovog medija Vukašina Obradovića“, navodi se u saopštenju Evropske federacije novinara.\nJohanes Han na pitanja Insajdera o tome da li je pronašao dokaze o ugroženosti slobode medija u Srbiji (VIDEO)\nUgrožene medijske slobode\nEvropske institucije zabrinute zbog pritisaka na medije\nEFJ Evropska komisija Johanes Han\n← Lalić: Premijerka je za digitalizaciju, sve ostalo je Vučić\nVesić novinarki N1: Kandidujte se pa ćemo se raspravljati →


SEEbiz.eu / ME / Huawei planira da otvori regionalni centar u Beogradu\nHuawei Siniša Mali Beograd\nDatum objave: 22.08.2019. - 08:14:42\nSaradnja sa kompanijom Huawei dalja je konkretizacija bilateralne saradnje vlada Srbije i Kine u okviru inicijative "Pojas i put", kao i dogovora o privredno-tehničkoj saradnji između dvije države, saopšteno je iz Ministarstva finansija Srbije. Ukazano je da je kao jedan od osnovnih ciljeva te saradnje u budućem periodu planirano otvaranje Huawei centra za inovacije za digitalnu transformaciju, kao regionalnog centra za zapadni Balkan sa sedištem u Beogradu.\nPredstavnici kineske kompanije razgovarali su sa Malim o dugoročnoj saradnji na zajedničkim projektima u okviru inicijative "Pojas i put", kao i o privredno-tehničkoj saradnji vlada Srbije i Kine.\nRazgovarano je o zajedničkom radu na razvoju sistema "Bezbjedni i pametni grad", na čijem uspostavljanju su Huawei i Srbija partneri. Planiran je i dalji razvoj strategije pametnih gradova kroz pozicioniranje Huaweia, kao strateškog partnera za gradove i lokalne samouprave u Srbiji, navodi se u saopštenju.\nPredstavnici kompanije Huawei ukazali su i na mogućnost saradnje na uspostavljanju 5G mreže u Srbiji, kao i sistema koji bi objedinio infrastrukturu podataka i komunikacije za sve državne organe.


Indiansi na vrhu tabele | Meridian Indians\nIndiansi na vrhu tabele\nSpartanci vs. Indians\nIndijansi su uradili sve što su mogli da se direktno plasiraju u elitnu diviziju Superlige u američkom fudbalu, ostvarili su pobedu i na svom poslednjem nastupu, savladavši posle prave drame Spartance u Subotici sa 28:27. Da li će sezonu završiti kao lider B divizije – više ne zavisi od njih.\nEkipa iz Inđije ima učinak 5-1, kao i novokneževački Grofovi koji su u gostima pobedili debitante iz Kikinde, tim Mamuta sa 16:32, a o tome ko će kao prvoplasirani u A diviziju odlučiće nastup mladenovačkih Forestlendersa narednog vikenda protiv “Gorštaka” u Beogradu.\nI pored toga što i oni mogu do 5-1, Mladenovčani više nemaju nikakve šanse da se plasiraju u elitu jer bi kao član vodećeg trija ostali na trećoj poziciji zbog najlošijeg odnosa postignutih i primljenih poena u međusobnim duelima (Inđija +13, Grofovi -6, Forestlenders -7).\nIpak, Forestlendersi će protiv Gorštaka odlučiti ko će u A diviziju: ako pobede, to će biti Inđija kao najbolji član vodećeg trija; ako izgube – u elitu će Grofovi, jer su na startu sezone savladali “Indijanse” sa 19:20 i tada bi se samo njihov međusobni duel računao za konačni plasman dve ekipe na liderskom mestu tabele.\nSubotica Spartanci – Indija Indians 27:28 (6:7, 14:0, 7:7, 0:14)\nInđija je uz četiri tačdaun-trčanja Ivana Prskala slavila u Subotici gde je domaćin uz sjajnu podršku sa tribina vodio sa 20:7 na poluvremenu ali nije uspeo da izdrži nalet “Indijanaca” koji su preuzeli vođstvo dva i po minuta pre kraja.\nSpartanci su u poslednjem pokušaju da pobede uspeli čak i da iskoriste četvrti daun, no na kraju je lopta ipak pripala gostima koji su nedugo zatim proslavili možda i najvažniju pobedu u sezoni. Ispostavilo se da je domaćina skupo koštao promašeni ekstra poen posle prvog postignutog tačdauna na meču, ali i promašeni fild-gol sa 30-ak jardi, kao i fambl prilikom vraćanja panta.\nTrenutna tabela: Grofovi 5-1, Inđija 5-1, Mladenovac 4-1, Subotica 3-3, Vršac 1-4, Kikinda 0-4, Hajlenders 0-4


To, kako je naglasio, pokazuje da se muslimanskoj zajednici u Srbiji poklanja pažnja. "Srbija se otvara prema svojim građanima, ali i prema svijetu i Evropi. U tom kontekstu srpsko-turski odnosi dobiće novi implus", rekao je Kalin.\n"Takvi problemi iziskuju vrijeme, vođstvo, strpljenje, mudrost... i vidim to sa obe strane, srpske i kosovske", rekao je Kalin za "Blic" i napomenuo da je riječ o regionalnom pitanju koje je važno i za Srbiju i za region.\nPrema njegovim riječima, to je proces između Beograda i Prištine, ali ako Turska nešto može da uradi - rado će to učiniti.\n"Potpuno podržavamo proces i nadamo se da će on koristiti obema zajednicama i cijelom regionu. Ako mi nešto možemo da uradimo da olakšamo ili ubrzamo, rado ćemo to uraditi", rekao je Kalin.\nKao jedan od najvažnijih sporazuma koji su potpisani tokom posjete turske delegacije Kalin je izdvojio ugovor koji sprečava dvostruko oporezivanje i poboljšava poslovnu okolinu za turske investitore.\n"To je podsticaj da se više investira u Srbiju", rekao je on.\nŠto se Srbije tiče, smatra, ona se kreće pravim putem time što ima dobre odnose sa Evropom, zapadnim blokom s jedne strane, i s Rusima s druge. "Ako želite politiku balansa, dobre odnose sa što više aktera da biste zaštitili svoje nacionalne interese, to zahtieva otvoreni um i horizonte u spoljnoj politici", poručio je Kalin.


Vaše mišljenje: Najviše navijača u SEHI imaju Beograđani, pa Metalurg i Zagreb – Balkan-Handball.com\nHome / Balkan / SEHA / Vaše mišljenje: Najviše navijača u SEHI imaju Beograđani, pa Metalurg i Zagreb\nVaše mišljenje: Najviše navijača u SEHI imaju Beograđani, pa Metalurg i Zagreb\nOd postavljanja našeg pitanja u anketi "Za koga navijate u SEHI", na koje smo dobili skoro 900 odgovora, prošlo je već neko vreme i izdogađalo se dosta toga, tako da podatak da najviše navijača među posetiocima Balkan-Handball.com ima beogradski Partizan (18%), koji se neće takmičiti ove godine, može samo da rastuži. Na drugom mestu po broju navijača među BH fanovima je Crvena zvezda sa 15% svih anketiranih, a prate je Metalurg i C.O Zagreb sa po 13%.\nOdmah iza "Final Four" ekipe ide drugi skopski klub, Vardar sa 10% svih anketiranih. Prate ga Borac i Nexe sa po 7%, sarajevska Bosna ima 5% svih fanova, Lovćen 4%, Sutijeska i Izviđač po tri, dok slovački Tatran je zadužio samo 1%, odnosno, 11 glasova, prevedeno na brojke.\nO tome, koliku pažnju izaziva udruživanje regiona, govori i to da je u anketi bilo gotovo 900 glasova za manje od dve nedelje. Nadamo se da će tolika energija proizvesti dobru atmosferu, a da će dvorane biti pune…\n← Prethodni članak Krenula SEHA: Borac nadigrao Vardar – Tatran očekivano slavio na Cetinju\nNaredni članak → Trener Borca, Dragan Marković, zna ko je najzaslužniji za uvodnu pobedu: "Gospodin Ljubišić"


Vučić zamolio Dodika da se ''vrati'' u državu / Bljesak.info | BH Internet magazin\nZamolba u Beogradu\nDodik je naglasio da je srpskom narodu gotovo nemoguće da se izbori za pravdu i dosljedno provođenje Daytonskog sporazuma zbog jednostranog i pristranog pristupa…\nVijesti / Politika | 14. 01. 2022. u 12:05 Bljesak.info\nPredsjednik Srbije Aleksandar Vučić i srpski član Predsjedništva BiH Milorad Dodik ocijenili su da su mir i stabilnost od ključnog značaja za cijelu regiju.\nVučić ocijenio da su sankcije SAD protiv Milorada Dodika i drugih dužnosnika Republike Srpske užasan presedan, izvijestio je RTS.\nDodik je istaknuo da se protiv Republike Srpske i srpskog naroda u BiH vodi besprizorna politička i medijska kampanja, ne samo u Sarajevu, već i u brojnim zapadnim centrima moći, objavila je Služba za suradnju s medijima predsjednika Srbije.\nVideo: Dodik nakon sastanka sa Vučićem\nKao primjer za to, Milorad Dodik je ukazao na obilježavanje Dana Republike Srpske i najbrutalnije uvrede koje su tim povodom uslijedile iz Sarajeva i iz usta mnogih zapadnih političara, a koji su običan događaj na kome su prisustvovale regularne i legalne policijske snage Republike Srpske predstavili kao prijetnju miru, dok stvarno ugrožavanje mira od strane muslimanskih paravojnih jedinica, Zelenih beretki, i njihovo okupljanje u Sarajevu i Bužimu, nisu ni spomenuli.\nDodik je naglasio da je srpskom narodu gotovo nemoguće da se izbori za pravdu i dosljedno provođenje Daytonskog sporazuma zbog jednostranog i pristranog pristupa, prije svega Sjedinjenih Američkih Država.\nVučić je ocijenio da sankcije jedino mogu donijeti katastrofalne posljedice po razvoj odnosa između tri naroda i dva entiteta u BiH, ali i šire, u cijeloj regiji.\nDa stol ne bude prazan\n"Sankcije su uvijek donosile samo problem, a nikada rješenje", dodao je Vučić.\nNavodi se kako je Vučić, ''imajući u vidu težinu pozicije cjelokupnog srpskog naroda, a posebno neprimjerene i nepravedne pritiske koji se provode protiv Republike Srpske i njenog rukovodstva, zamolio predsjednika Dodika i sve političke snage u Republici Srpskoj da sudjeluju u radu zajedničkih institucija u BiH i na najbolji način štite interese srpskog naroda i RS''.\nVučić je istaknuo da je svaka odluka na rukovodstvu RS, ali da i Dodika i sve političke predstavnike u RS moli da razmotre njegov prijedlog, jer je jasno da neki politički faktori koji suštinski ugrožavaju stabilnost regije, neistinama i insinuacijama, krivicu pokušavaju prebaciti na srpski narod i RS.\n"Moja molba predsjedniku Dodiku i svim političkim faktorima u RS nije zahtjev da se sa bilo čim suglase, ili za bilo šta glasuju, naprotiv, moja molba je da stol gdje trebaju sjediti predstavnici RS ne bude prazan i da se na najbolji mogući način bore za interese entiteta i srpskog naroda", naglasio je Vučić.\nVelika pomoć i veliki sabor\nPonudio je da Dodiku i svim institucijama i političkim predstavnicima u Banja Luci obrazloži svoj prijedlog.\nVučić i Dodik razgovarali su i o tome da Republika Srbija priprema značajnu financijsku podršku Republici Srpskoj, te da će o tome timovi dvojice predsjednika i dvaju vlada ubrzati razgovore i u najskorijem roku obavijestiti javnost.\nVučić i Dodik dogovorili su i održavanje velikog sabora Republike Srbije i Republike Srpske, uključujući i zajednički sastanak dvaju vlada, za 27. siječnja, kada će se odlučivati o strateškim ekonomskim projektima i daljem unapređenju suradnje u svim oblastima između Republike Srbije i Republike Srpske.\nMilorad Dodik Aleksandar Vučić sankcije Republika Srpska\nPjesmu ''Pukni zoro'' napisao 2010. Magnifico, a Dodik kaže da je ''stoljetna ratna pjesma''\nDodik: Priča o građanskoj BiH je podvala


Brzo, efikasno i odlučno: ODKB pokazao svoj potencijal u Kazahstanu - 10.01.2022, Sputnik Srbija\nMirovni kontingent će boraviti u Kazahstanu ograničeni vremenski period, nakon što završi postavljeni zadatak biće izveden iz republike, izjavio je predsednik... 10.01.2022, Sputnik Srbija\nPutin je nazvao mirovnu operaciju ODKB u Kazahstanu svojevremenom i legitimnom. ODKB je u ovom slučaju pokazao svoj potencijal, sposobnost da brzo, odlučno i efikasno reaguje, istakao je ruski lider."Komandant mirovnog kontingenta ODKB general-pukovnik Andrej Serdjukov zna svoj posao", rekao je Putin.Rusija shvata da pretnju Kazahstanu nisu izazvale spontane protestne akcije, već spoljne i unutrašnje destruktivne sile, izjavio je Putin.Po njegovim rečima, Kazahstan se suočio da međunarodnim terorizmom.U Kazahstanu je korišćena nasilna informaciona podrška neredima poznata sa „Majdana“, rekao je on. Putin je naveo da se u potpunosti slaže sa konstatacijom da je Kazahstan tokom nereda bio podvrgnut agresiji.Međutim, ruski lider je siguran da će uskoro, zajedničkim naporima, situacija u celom Kazahstanu biti stabilizovana.Države ODKB su pokazale, naglasio je on, da neće dozvoliti destabilizaciju situacije u svojim državama i realizaciju "obojenih revolucija", rekao je Putin. Ovo što se dešava u Kazahstanu nije prvi pokušaj mešanja spolja u unutrašnje stvari ODKB, izjavio je predsednik.Putin je predložio da se sekretarima Saveta bezbednosti država ODKB naloži da naprave predloge zajedničke borbe protiv pokušaja mešanja spolja. Države ODKB treba da budu spremne da pruže otpor svim provokacijama kako tragedija, kao što je ova u Kazahstanu, nikoga više ne iznenadi, rekao je Putin. Po njegovim rečima, Rusija namerava da i dalje poklanja posebnu pažnju odnosima sa svim državama ODKB.\nrusija, vladimir putin, zajednica nezavisnih država (znd), svet – politika\nMirovni kontingent će boraviti u Kazahstanu ograničeni vremenski period, nakon što završi postavljeni zadatak biće izveden iz republike, izjavio je predsednik Rusije Vladimir Putin tokom video-konferencije sa liderima ODKB.\nPutin je nazvao mirovnu operaciju ODKB u Kazahstanu svojevremenom i legitimnom. ODKB je u ovom slučaju pokazao svoj potencijal, sposobnost da brzo, odlučno i efikasno reaguje, istakao je ruski lider.\n"Komandant mirovnog kontingenta ODKB general-pukovnik Andrej Serdjukov zna svoj posao", rekao je Putin.\nRusija shvata da pretnju Kazahstanu nisu izazvale spontane protestne akcije, već spoljne i unutrašnje destruktivne sile, izjavio je Putin.\nPo njegovim rečima, Kazahstan se suočio da međunarodnim terorizmom.\nU Kazahstanu je korišćena nasilna informaciona podrška neredima poznata sa „Majdana“, rekao je on. Putin je naveo da se u potpunosti slaže sa konstatacijom da je Kazahstan tokom nereda bio podvrgnut agresiji.\nMeđutim, ruski lider je siguran da će uskoro, zajedničkim naporima, situacija u celom Kazahstanu biti stabilizovana.\nDržave ODKB su pokazale, naglasio je on, da neće dozvoliti destabilizaciju situacije u svojim državama i realizaciju "obojenih revolucija", rekao je Putin. Ovo što se dešava u Kazahstanu nije prvi pokušaj mešanja spolja u unutrašnje stvari ODKB, izjavio je predsednik.\nPutin je predložio da se sekretarima Saveta bezbednosti država ODKB naloži da naprave predloge zajedničke borbe protiv pokušaja mešanja spolja. Države ODKB treba da budu spremne da pruže otpor svim provokacijama kako tragedija, kao što je ova u Kazahstanu, nikoga više ne iznenadi, rekao je Putin. Po njegovim rečima, Rusija namerava da i dalje poklanja posebnu pažnju odnosima sa svim državama ODKB.\nSamit ODKB: Predsednik Kazahstana otkrio šta je bio glavni cilj nemira u zemlji\n10 Januar, 09:14


Yamaha flaute – Music media centar prodavnica instrumenata\nPočetna > Duvački instrumenti > Flaute > Yamaha flaute\nYamaha YFL-281S flauta\nYamaha YFL-261 flauta\nYamaha YPC-61 piccolo flauta\nKorporacija Yamaha je Japanska multinacionalna kompanija i konglomerat sa veoma širokom lepezom proizvoda i usluga. Glavna delatnost je proizvodnja muzičkih instrumenata, ali i elektronike, kao i sportske opreme. Yamaha je takođe jedan od najvećih proizvođača klavira u svetu.\nKompanija je nastala 1887. godine kao Nippon Gakki Co. Ltd. U početku bavili su se proizvodnjom klavira i duvačkih instrumenata. Posle Drugog svetskog rata ostatci pogona, koji je u vreme rata služio za proizvodnju ratne mašinerije, pretvoren je u pogo na proizvodnju motora. 1954. godine YA-1 je prvi model motora koji je izašao iz fabrike, u svega 125 primeraka. Iste godine je osnovana i Yamaha muzička škola.\nYamaha je danas porasla u jednog od najvećih proizvođača muzičkih instrumenata u svetu. U proizvodnji imaju sve od klavira, preko bubnjeva i duvačkih instrumenata, sve do gitara i pojačala. Poseduju i veliki program pribora i prateće opreme. Kompanija je tvorac prvog sintisajzera koji je imao komercijalan uspeh, legendarni DX7.\nYamaha je takođe vlasnik ili akcionar brendova Steinberg, Kemble, Bosendorfer...\nMeđu kompanijama koje su deo korporacije nalaze se:\n-Bösendorfer Klavierfabrik GmbH, Vienna, Austria.\n-Yamaha Fine Technologies Co., Ltd.\n-Yamaha Golf Cart Company\n-Yamaha Livingtec Corporation\n-Yamaha Metanix Corporation\n-Yamaha Music Communications Co., Ltd.\n-Yamaha Pro Audio\nJoš od samog pošetka 1887. Godine, fabrika Yamaha flauta predstavlja savršenu kombinaciju umetničke izvrsnosti I tehničke perfekcije. Fabrika Yamaha flauta je provela decenije stvarajući instrumenta za najveća sviračka imena. Sve što je naučeno tokom godina rada I usavršavanja profesionalnih modela uključeno je I u dizajn flauta namenjenih početničkom I studentskom stadijumu sviranja. Svi modeli, od najpovoljnijh do profesionalnih instrumenata, su prošli rigoroznu kontrolu kvaliteta iskusnih graditelja I zanatlija koji svaki model, pre puštanja detaljno pregledaju I urade najfinija podešavanja kako bi krajnji korisnik bio apsolutno zadovoljan kvalitetom svog izabranog instrumenta. Svaki model flaute iz fabrike dolazi sa pratećom opremom koja obuhvata tvrdi kofer I pribor za čišćenje I održavanje.


Članci poređani po datumu: sreda, 02 avgust 2017\nMirjanić: U vodoprivredu uloženo 180 miliona maraka /VIDEO/\nMinistar poljoprivrede, šumarstva i vodoprivrede Republike Srpske Stevo Mirjanić dogovorio je danas sa rukovodstvom Javne ustanove "Vode Srpske" još intenzivniju kontrolu i reviziju izvedenih radova na saniranju nasipa, kanala, obaloutvrda i riječnih korita u Srpskoj.\nIlindan obilježen u Janji /VIDEO/\nSveti prorok Ilija slava je i crkvene opštine Janja i ove Mjesne zajednice.\nIzmjene režima saobraćaja u Bijeljini tokom Pantelinskih svečanosti\nPovodom održavanja niza manifestacija u okviru Pantelinskih dana, u periodu od 05. do 09. avgusta, doći će do čestih izmjena režima saobraćaja ulica, odnosno do zatvaranja ulica za saobraćaj u Bijeljini.\nĆorić: Prethodna poslovna godina obavezuje na još bolji rad /VIDEO/\nDirektor "Elektro-Bijeljine" Nedeljko Ćorić rekao je, povodom obilježavanja krsne slave ovog preduzeća - Svetog proroka Ilije, da je "Elektro-Bijeljina" u prethodnoj godini ostvarila istorijske rezultate, što obavezuje na još bolje poslovanje.\nMirjanić: Spremaju se mjere za pomoć poljoprivrednicima /VIDEO/\nInformacija o vodosnabdijevanju – srijeda 2. avgust\nIsključenja el. energije za 2. avgust /srijeda/\nU Republici Srpskoj i Federaciji BiH danas će biti sunčano vrijeme sa temperaturom do 41 stepen Celzijusov.


Piše: EXIT Fondacija25.02.202228 februara, 2022Nema komentara\nPočetna » Vesti » Očekivanja od 2022. u muzičkoj industriji: Izvesna festivalska sezona i turneje\nPanelisti su istakli nekonzistentnost prilikom pandemijskih restrikcija, te su tako mnoga okupljanja bila dozvoljena, osim muzičkih dešavanja, koja su poslednja dobila dozvolu za održavanje.\nKovačević je podsetio da je 2021. godine EXIT jedina festivalska organizacija na svetu koja je uspela da organizuje čak četiri festivala u tri države, naglašavajući da je najveći deo celokupne organizacije bila edukacija i razgovori sa donosiocima odluka. „Svetska muzička industrija u celosti jača je od svake države sveta pojedinačno, i zbog toga je potrebno njeno ujedinjenje kako se osiguralo da prilikom neke nove krize ne bude opet potpuno skrajnuta. Jer, ovde se ne radi se samo o borbi za održavanje festivala, ovo je borba za pravo ljudi da se okupljaju. Ljudi ne mogu da prežive bez međusobnog kontakta, to je u našoj srži i važno je za naše i mentalno i sveukupno zdravlje“, istakao je direktor EXIT festivala.\nPrethodna vestObjavljene nominacije za HEMI Music Awards 2022!\nSledeća vestHEMI raspisao konkurs namenjen preduzetnicima i profesionalcima iz muzičke industrije


Izvor: NoviMagazin.rs, 12.Feb.2019, 22:42\n"Odlučivati nije krivično delo. Ne može se suditi a još manje se može osuditi referendum ili samoopredeljenje," rekao >> Pročitaj celu vest na sajtu NoviMagazin.rs << je potpredsednik regionalne katalonske vlade Pere Aragones.\nSuđenje za dvanaest separatističkih vođa za njihovu ulogu u tom neuspelom otcepljenju, počelo je danas u Madridu. ;Optuženima prete kazne od sedam do 25 godina zatvora zbog održavanja zabranjenog referenduma o otcepljenju 1. oktobra 2017. godine.\nU odsustvu bivšeg predsednika Karlesa Pućdemona koji je pobegao u Belgiju, glavni optuženi biviši predsednik Oriol Žunkeras može da dobije do 25 godina zatvora.\nZa ostalih 11 optuženih, među kojima je bivša predsednica katalonske skupštine, više regionalnih ministara i bivše vođe moćnih organizacija ANC i Omnium Kultural koje su organizovale demonstracije u Barseloni tražene su kazne od sedam do 17 godina zatvora.\nRadio Televizija Vojvodine: Počelo suđenje separatistima u Madridu uprkos protestima


Inovativno radno iskustvo za studente i nezaposlene kroz poslovne simulacije - Vesti za studente - Infostud | NajStudent.com\nStudentske vesti › Inovativno radno iskustvo za studente i nezaposlene kroz poslovne simulacije\n(Preuzeto sa sajta infokg,rs - 22.08.2018.)\nGrad Kragujevac i Biznis inovacioni centar potpisali su sporazum o saradnji koji će omogućiti pružanje inovativnog radnog iskustva za studente i nezaposlena lica kroz korišćenje modela poslovnih simulacija i prenosivih veština, u cilju zapošljivosti mladih.\nRadi obezbeđivanja uslova za realizaciju projekta “Povećanje zapošljivosti mladih kroz model poslovnih simulacija i prenosivih veština“, koji finansira Ministarstvo omladine i sporta, Gradsko veće dalo je saglasnost na zaključenje Sporazuma o partnerstvu između lokalne samouprave i Biznis inovacionog centra.\nOvaj Sporazum o partnerstvu sastoji se u pružanju inovativnog radnog iskustva za studente i nezaposlena lica kroz korišćenje modela poslovnih simulacija i prenosivih veština, u cilju zapošljivosti mladih, ali i uspostavljanja održivog mehanizma podrške na lokalnom nivou za razvoj preduzetništva kod mladih.\nPo osnovu stalno otvorenog konkursa za prijavu predloga projekata udruženja i organizacija iz oblasti privrede za 2018. godinu, članovi Gradskog veća doneli su odluku o odobravanju sredstava u iznosu od 650.000 dinara Romskom informativnom centru, za projekat “Poslovne šanse za mlade u Kragujevcu“, i Organizaciji potrošača Kragujevca za projekat “Kroz poštovanje prava potrošača do osnova za sticanje konkurentske prednosti“.\nSchneider Electric DMS NS potpisao ugovore o saradnji sa FTN i ETF\nInfostud i Skonus potpisali Protokol o saradnji


Auto osiguranje - „Prijus“ od pete generacije samo kao plag-in hibrid\nTojota je 1997. godine predstavila model „prijus“ kao prvi hibrid na svetu za masovno tržište, dok se od 2012. godine u prodaji nalazi i plag-in hibridna verzija. Sada, Japanci ozbiljno razmišljaju da od pete generacije (ne pre 2020. godine) napuste formu klasičnog hibrida i da „prijus“ ponude samo kao plag-in verziju.\nTojota želi da minimizira zavisnost od fosilinih goriva i Sioči Kaneko, pomoćnog glavnog inženjera za razvoj modela „prijus prajm“, kaže da je plag-in verzija prirodan korak unapred. Naime, Tojota je postavila visoke standarde u svetu hibridnih automobila i više ne postoji jednostavan način da ih iz godine u godinu dodatno povise.\nPlag-in „prijus“ je bolje rešenje od klasičnog hibrida jer obezbeđuje domet u električnom režimu od gotovo 50 kilometara, dva puta više od varijante koja ne može da se puni na klasičnoj kućnoj utičnici. Pored toga, ovaj model u E-režimu može da postigne maksimalnih 135 km/h, za razliku od „prijus hibrida“ (brzina je ograničena na 100 km/h).


Susret Obame i bliskoistočnih lidera\nAmerički predsednik Barak Obama sastao se sa liderima sa Bliskog istoka u ulozi posrednika u izraelsko-palestinskim razgovorima koji bi trebalo da dovedu do mirovnog sporazuma tokom narednih 12 meseci.\nDan pred zvaničan početak razgovora, predsednik Obama je razgovarao sa izraelskim premijerom Benjaminom Netanjahuom i palestinskim predsednikom Mahmudom Abasom. Američki predsednik se takođe sastao sa jordanskim kraljem Abdulom i egipatskim predsednikom Hosnijem Mubarakom, liderima dve arapske zemlje koje imaju mirovne sporazume sa Izraelom.\nU međuvremenu, stotine ožalošćenih prisustvovalo je sahrani četvoro izraelskih naseljenika koji su juče ubijeni na Zapadnoj obali. Odgovornost za incident preuzelo je vojno krilo pokreta Hamas. Palestinske snage bezbednosti su u noćašnjim racijama na Zapadnoj obali uhapsile oko 200 ljudi, osumnjičenih da su povezani sa Hamasom. Palestinski predsednik Abas i premijer Salam Fajad osudili su ta ubistva.\nJedna organizacija jevrejskih naseljenika obećala je da će se osvetiti za napad tako što će nastaviti dalju izgradnju. Rok privremenog zamrzavanja izgradnje novih jevrejskih naselja ističe 26. septembra. Pomenuta grupa već vrši pritisak na vladu da ne produžava taj moratorijum.\nOčekuje se da će aktivnost jevrejskih naseljenika biti jedno od najvažnijih pitanja mirovnih pregovora.\nIzraelski i palestinski lider bi sutra trebalo da počnu direktne razgovore uz posredstvo američke državne sekretarke Hilari Klinton. To će biti prvi direktni razgovori Izraelaca i Palestinaca u protekle skoro dve godine. Američki zvaničnici se nadaju da će razgovori moći uspešno da se privedu kraju u roku od godinu dana. Američki izaslanik za Bliski Istok, Džordž Mičel, založio se za taj rok na jučerašnjoj konferenciji za novinare, ističući da je važno stvoriti uverenje da će razgovori biti zaključeni u određenom vremenskom roku.